Zajednica gluvih dobila uputstva za vanredne situacije na znakovnom jeziku - Beogradski Portal\nZajednica gluvih dobila uputstva za vanredne situacije na znakovnom jeziku\nU Gradskoj organizaciji gluvih Beograda održano je predstavljanje „Uputstva za postupanje osoba sa invaliditetom u stambenim zgradama u slučaju požara ili zemljotresa“, kroz kratku obuku koju je držao Nikola Prica, sekretar Crvenog krsta „Vračar“.\nUputstvo je pored štampanog izdanja izrađeno i na srpskom znakovnom jeziku. Gluva lica, koja koriste znakovni jezik mogu telefonom da skeniraju QR kodove, koji se nalaze u Upustvu, a preko kojih se prikazuju video snimci na znakovnom jeziku.\nSkupu je prisustvovala Irena Lakobrija Delić, koordinator projekta međuopštinske saradnje i domaćini skupa ispred Gradske organizacije gluvih Beograda, predsednik Dušan Nikolić, sekretar Slađana Gordić i Mihailo Gordić.\nKroz kratku obuku, više od 50 gluvih osoba je informisano o pravilima lične i uzajamne zaštite u slučaju požara i zemljotresa, o rizicima i opasnostima, kao i o načinu pružanja prve pomoći i reagovanja u slučaju požara i zemljotresa.\nOrganizovanje predstavljanja izrađenog Uputstva predstavlja aktivnost koja se sprovodi u okviru projekta „Unapređenje međuopštinske saradnje u cilju jačanja kapaciteta Servisa podrške u mobilnosti i komunikaciji“ u kojem učestvuju Grad Beograd, Grad Novi Sad i gradske opštine Vračar i Savski venac, a čiji je cilj povećanje pristupačnosti informacija i usluga. Ovaj projekat je podržan od strane Vlade Švajcarske preko Ministarstva državne uprave i lokalne samouprave.\nPoklone za sve učesnike skupa donirala je kompanija „Galenika Pharmacia“. Kao društveno-odgovorna kompanija, koja je svim učesnicima poklonila pakete prve pomoći, na ovaj humani način doprinela je jačanju otpornosti zajednice na rizike od katastrofa, posebno osetljivih grupa kojima je u slučaju katastrofe potrebna dodatna podrška i pomoć.


Devojčica preminula zbog streptokoknog toksičnog šok sindroma\nBeta\t 1. aprila 2016. 14:00\nUzrok smrti devojčice J.S. preminule na putu do bolnice u Nišu je streptokokni toksični šok sindrom koji može da se javi kao izuzetno retka komplikacija varičele, saopštili su danas Institut za javno zdravlje Niš, niški Klinički centar i Dečija interna klinika.\nKako su naveli, deca iz neposrednog okruženja J.S. koja je preminula u utorak treba da prime profilaktičku dozu antibiotika u trajanju od jednog do pet dana, uz konsultaciju sa pedijatrijskom službom Doma zdravlja.\n“Na osnovu svih analiza sa kolegama iz Instituta za javno zdravlje Niš i Dečije interne klinike zaključuje se da nema mesta panici, odnosno da se radi o vrlo retkoj komplikaciji i da je stanje pod kontrolom”, navedeno je u saopštenju.\nU obdaništu “Zvončić” koji je pohadjala četvorogodišnja J.S iz Niša koja je iznenada preminula u utorak 29. marta, proglašena je epidemija varičele, pošto je osam mališana obolelo od te bolesti, izjavila je danas za Betu načelnica Higijensko-epidemiološkog odeljenja niškog Doma zdravlja Svetlana Kostić.


Vesti online / Vesti / Ekonomija / Koliko je Srbija neutralna i može li profitirati od toga?\nA koliko to može da joj bude hendikep u nekim budućim prestrojavanjima ekonomske moći?\nPoseta predsednika Aleksandra Vučića Kini donela je nove investicije i poslove Srbiji, ali i utisak da poziciju sve interesantnijeg partnera, i to ne samo za kineska ulaganja, nalazimo i u činjenici da nas u saradnji ne sputavaju razne birokratske barijere. Na one skrojene u Vašingtonu i Briselu koje im kvare poslove u poslednje vreme sve češće se žale i pojedine članice EU.\n- To što, kao zemlja koja nije članica EU, u poslovima ne moramo da se rukovodimo sankcijama Zapada uvedenih Rusiji, ili stavljanjem pod lupu mnogobrojnih EU procedura svakog potencijalnog kineskog ugovora, ne bi baš moglo da se nazove ekonomskom neutralnošću - kaže konsultant za strana ulaganja Mahmud Bušatlija.\n- Jer ako ste ekonomski neutralni ne možete da se maknete s mesta - dodaje on.\n- U ekonomiji morate da budete agresivni, da nudite određene projekte, da stvarate i nudite određeni ambijent, ističe on i dodaje da nam to polako polazi za rukom. Polako osvajamo principe slobodnog tržišta - naglašava Bušatlija za Sputnjik.\nOn podseća da su uprkos striktnim procedurama Brisela kojima podleže svaka kineska investicija, Kinezi daleko najviše ulagali upravo u EU. U nemačku privredu su, kaže, upumpali skoro 200 milijardi dolara u poslednjih deset godina i bez tih ulaganja Nemačka još ne bi izašla iz kriznog perioda, kaže sagovornik Sputnjika.\nBušatlija uz to napominje da su Kinezi i dalje daleko zainteresovaniji da ulažu u najrazvijenije zemlje Evrope i to direktno u kapital njihovih firmi.\nAli Kini, kao drugoj ekonomiji sveta, potrebno je širenje tržišta. Zato, osim samih poslova sa Kinezima, nama je važno da nam upravo oni otvaraju mogućnost tešnje saradnje sa ostalima, ukazuje ovaj ekonomista.\nKineska investicija menja privrednu sliku celog Banata (VIDEO)\nEKONOMIJA Mali: Želimo da privučemo još više investicija iz EU i Kine\nEKONOMIJA Div sa istoka: Agresivno kupuju u Evropi\nSRBIJA "Izgradnja kreće do kraja godine, zainteresovano više od 40 kompanija"\nEKONOMIJA Delegacija MMF u petak u Beogradu


NBS: SMANJENA REFERENTNA KAMATNA STOPA – Balkanekspresrb.rs\nIZVRŠNI ODBOR JE KONSTATOVAO DA SU I KRETANJA U MEĐUNARODNOM OKRUŽENJU POVOLJNIJA I DA SE POVEĆAVA GLOBALNA LIKVIDNOST USLED KVANTITATIVNOG POPUŠTANJA ECB-A, ALI I ODLOŽENOG POVEĆANJA REFERENTNE KAMATNE STOPE FED-A. UZ POVOLJNIJE CENE SIROVINA I ENERGENATA, TO DOPRINOSI IZVESNIJEM EKONOMSKOM OPORAVKU NAŠIH GLAVNIH SPOLJNOTRGOVINSKIH PARTNERA I SMANJUJE RIZIKE KOJI MOGU DOĆI IZ MEĐUNARODNOG OKRUŽENJA\nOdluku da smanji referentnu kamatnu stopu Izvršni odbor je doneo imajući u vidu da se inflacija kreće ispod donje granice cilja, kao i da su inflatorni pritisci i dalje niski. Takva kretanja rezultat su niske agregatne tražnje i izostanka većih troškovnih pritisaka, čemu doprinosi izuzetno niska inflacija u međunarodnom okruženju, niske cene primarnih proizvoda, ali i nizak rast regulisanih cena. Inflaciona očekivanja koja su stabilizovana u granicama cilja duže od godinu dana dodatno su snižena u poslednjih nekoliko meseci.\nIzvršni odbor je konstatovao da su i kretanja u međunarodnom okruženju povoljnija i da se povećava globalna likvidnost usled kvantitativnog popuštanja ECB-a, ali i odloženog povećanja referentne kamatne stope FED-a. Uz povoljnije cene sirovina i energenata, to doprinosi izvesnijem ekonomskom oporavku naših glavnih spoljnotrgovinskih partnera i smanjuje rizike koji mogu doći iz međunarodnog okruženja.\nPo oceni Izvršnog odbora pozitivni efekti mera fiskalne konsolidacije, uz aranžman sa MMF-om, potvrđuju usmerenost nosilaca ekonomske politike ka jačanju javnih finansija i obezbeđenju održivog oporavka domaće ekonomije. Istovremeno, time se doprinosi povoljnijoj percepciji investitora i njihovom povećanom interesu za ulaganja u Srbiju.\nIzvršni odbor je usvojio i majski Izveštaj o inflaciji, u kome su predočena aktuelna makroekonomska kretanja i mere monetarne politike. Izveštaj će biti predstavljen javnosti 20. maja.\nNaredna sednica Izvršnog odbora na kojoj će se doneti odluka o referentnoj kamatnoj stopi održaće se 11. juna 2015. godine<


Dendias: „Naš stav o Kosovu ostaće nepromenjen dok ne bude postignut konačni dogovor“\nPotpredsednik Vlade i ministar spoljnih poslova Srbije, Ivica Dačić, i grčki ministar spoljnih poslova, Nikos Dendias, najavili su na zajedničkoj konferenciji za štampu novu eru u odnosima Atine i Beograda. Konferencija je održana ubrzo nakon bilateralnih kontakata dvojice kolega u Beogradu.\nVeliko prijateljstvo i istorijske veze dveju zemalja postaće još jači savez, počevši od posete predsednika Srbije Aleksandra Vučića Grčkoj 10. decembra i potpisivanja Izjave o partnerstvu zemalja na marginama Trećeg samita Saveta za saradnju koji će biti održan u grčkoj prestonici.\nOcena Ivice Dačića je da su odnosi dve zemlje na odličnom nivou, dodajući da bi ekonomska saradnja trebalo da bude prioritet u narednom periodu. Naš prioritet je, napomenuo je Dačić, da povećamo spoljnu trgovinu i povežemo dve zemlje u različitim sektorima, uključujući turizam.\nSrpski ministar spoljnih poslova izrazio je zahvalnost Grčkoj za podršku u pitanju Kosova, rekavši da se Grčka može osloniti na srpsku podršku u pitanju Kipra.\nSa svoje strane, Nikos Dendias najavio je da će se u Atini 10. decembra održati treća sednica Vrhovnog Saveta za saradnju, što će biti prilika da se uđe u novu eru bilateralnih odnosa i saradnje koji će se razvijati ne samo na političkom već i na ekonomskom nivou , uključujući „Jedan pojas jedan put“, energiju digitalne povezanosti i trgovine.\n“Grci i Srbi su uvek bili rame uz rame u dobru i zlu, a danas je Grčka najvatreniji zagovornik evropske perspektive Srbije,” naglasio je Nikos Dendias. Na to je dodao: „Za nas je jasno da Srbija pripada evropskoj porodici, baš kao i ostatak zapadnog Balkana, i mi smo spremni da pomognemo našim susedima da ostvare svoj evropski put. Članstvo u EU je ključni element za postizanje mira, stabilnosti i prosperiteta u našem regionu. Evropski projekat ne može biti završen bez zemalja Zapadnog Balkana, pod uslovom da, naravno, ispunjavaju i odgovarajuće preduslove sa svoje strane “.\n„Grčka je prepoznata kao stub stabilnosti u regionu i zbog toga veoma ceni napore Srbije da promoviše stabilnost u sopstvenom susedstvu. Zbog toga će naš stav o statusu Kosova ostati nepromenjen dok ne bude postignut konačni dogovor,” naglasio je grčki ministar.\nKasnije se Nikos Dendias sastao sa predsednikom Srbije, Aleksandrom Vučićem. Predsednik Srbije napomenuo je da je najbrže moguće pridruživanje svih zemalja jugoistočne Evrope EU jedina stvarna garancija za trajnu i održivu stabilizaciju celog regiona.\nVučić je rekao i da Srbija pridaje veliki značaj odnosima sa Grčkom, koji se zasnivaju na istinskom prijateljstvu, istorijski potvrđenoj bliskosti i solidarnosti dva naroda, i pozdravio poziv grčkog predsednika Prokopisa Pavlopoulosa da poseti Grčku 10. decembra ./ibna


Udruženje nefrologa Republike Srpske - Obavještenja\nII Kongres nefrologa Republike Srpske sa međunarodnim učešćem\nobavještavamo vas da je novi termin održavanja 2. kongresa nefrologa Republike Srpske sa međunarodnim učešćem od 02. do 04. juna 2022.godine. Kongres će se održati u hotelu Bosna u Banja Luci u skladu sa epidemiološkom situacijom i važećim propisima Republike Srpske. Teme kongresa obuhvatiće sve aktuelne oblasti u nefrologiji i ponudiće najsavremenije dijagnostičke i terapijske pristupe brojnim nefrološkim oboljenjima.\nOrganizatori kongresa su Udruženje nefrologa Republike Srpske i Medicinski fakultet Univerziteta u Banjaluci. Na naš i Vaš kongres i ove godine dovodimo najeminentnije stručnjake iz cijelog regiona, čime je zagarantovan dobar stručni i naučni karakter kongresa.\nPozivamo Vas da se aktivno uključite u rad kongresa i da izložite teme koje su u sferi Vaših interesovanja i koje privlače Vašu pažnju. Naučni odbor kongresa će među svim prispjelim radovima odabrati najkvalitetnije, koji će biti prezentovani na našem kongresu. Odabrani radovi i apstrakti će biti štampani u Zborniku radova i sažetaka 2. kongresa nefrologa Republike Srpske, koji će biti katalogizovan u Narodnoj i univerzitetskoj biblioteci Republike Srpske.\nKongres će biti akreditovan od strane Savjeta za zdravstvo Ministarstva zdravlja Republike Srpske. Pokrovitelj kongresa je Ministarstvo zdravlja i socijalne zaštite Republike Srpske i Univerzitet u Banjaluci\nPROGRAM NA DLANU .pdf\nPROGRAM II KONGRES NEFROLOGA REPUBLIKE SRPSKE .pdf\nOPŠTE INFORMACIJE / GENERAL INFORMATION\nREGISTRACIONI FORMULAR /REGISTRATION FORM\nPRIJAVA APSTRAKATA / ABSTRACT SUBMISSION


октобар 2018 - Biznis i Finansije\nby bifadmin 31. oktobra 2018.\nPovodom Svetskog dana štednje Banca Intesa pod pokroviteljstvom matične grupacije Intesa Sanpaolo i Muzeja štednje u Torinu, a u saradnji sa Udruženjem poslovnih žena Srbije i Forumom za odgovorno poslovanje nastavlja program finansijske edukacije i podizanja svesti o značaju finansijske pismenosti kroz seriju edukativnih seminara „Rizik?To je ženski posao“, namenjenih preduzetnicama.\nKroz interaktivne radionice, koje će biti održane u četiri grada Srbije, realizovaće se program podeljen u tri segmenta. Predavanjem pod nazivom „Imam savet za vas“, predavači iz Banca Intesa će skrenuti pažnju na najznačajnije termine iz oblasti finansija, pojasniti pojmove upravljanja rizicima u finansijama i privatnom životu i govoriti o pametnom investiranju. U okviru druge teme „Imam priču za vas“, inspirativne dame koje su pokrenule sopstveni biznis ili hrabro prošle kroz izazovni period života će se kroz ličnu priču o svojim počecima potruditi da motivišu učesnice da i one krenu sličnim putem, dok će se kroz završno predavanje „Imam motiv za vas“, govoriti o psihološkim fazama na putu ka ostvarenju cilja i pojasniti emocije koje u ljudima bude reči početak, rizik, strah i uspeh.\nProgram „Rizik?To je ženski posao“ deo je šire inicijative grupe Intesa Sanpaolo pod nazivom „Umetnost štednje“ koja se drugu godinu zaredom sprovodi širom Italije i na tržištima banaka članica ISBD divizije. Inicijativu „Umetnost štednje“ osmislio je Muzej štednje, interaktivna multimedijalna laboratorija grupe Intesa Sanpoalo.\n31. oktobra 2018. 0 komentar\nPredsednik FIFA želi 48 ekipa na Svetskom prvenstvu već 2022. u Kataru\nNovi, prošireni format Svetskog prvenstva u fudbalu, sa 48 reprezentacija, mogao bi da bude uveden već 2022. u Kataru, a ne kako je prvobitno planirano 2026. godine, rekao je danas predsednik Međunarodne fudbalske federacije (Fifa) Đani Infantino.Promena bi zahtevala da Katar podeli organizaciju Svetskog prvenstva sa drugim zemljama u regionu.\nFifa je ranije donela odluku da se Svetsko prvenstvo proširi na 48 ekipa na turniru 2026. godine, koji će se održati u SAD, Kanadi i Meksiku, a Infantino je rekao da se razmatra mogućnost da to bude učinjeno četiri godine ranije.\n„Moguće je, zašto da ne? Moramo da vidimo da li je to moguće, da li je izvodljivo. Razgovaramo sa našim prijateljima u Kataru, razgovaramo i sa mnogim drugim prijateljima u regionu i nadamo se da to može da se dogodi. Ako ne, makar smo svi pokušali. Mi moramo uvek da se trudimo da stvari radimo na bolji način“, rekao je Infantino, preneli su britanski mediji.\nGovoreći na otvaranju novog sedišta Azijske fudbalske konfederacije u Kuala Lumpuru, Infantino je ponovio planove da se proširi i format svetskog klupskog prvenstva.\nOn želi da od svetskog klupskog prvenstva napravi „pravo takmičenje“, čije će osvajanje biti cilj „svakom klubu na svetu“.\nGrađani Srbije u bankama drže 9,7 mlrd EUR i 56,4 milijarde dinara\nDanas je Svetski dan štednje, a Srbija ga dočekuje sa više nego trostruko većim iznosom dinarske štednje nego krajem 2012. godine.\nTo je više nego trostruko veći iznos nego krajem 2012. U prvih devet meseci ove godine, dinarska štednja je povećana za 6,2 milijardi dinara, odnosno za 12,3%, navode u NBS, koja do 2. novembra obeležiti Svetsku nedelju štednje obeležava programima finansijske edukacije.\nDevizna štednja građana u septembru je dostigla nivo od oko 9,7 mlrd EUR, od čega se najveći deo, 8,8 mlrd EUR, odnosi na štednju u evrima. Od početka godine, devizna štednja je zabeležila rast od 405,8 mil EUR, od čega se 356,9 mil EUR odnosi na rast štednje u evrima.\nPoslednjih godina u Srbiji beleži se trend rasta štednje, a bankari poručuju da visina kamatne stope na štednju, iako jedan od bitnih elemenata u celoj ponudi, svakako nije i najbitniji element prilikom donošenja odluke gde će građanin položiti svoja sredstva. Ističu da je vazno da banka u koju se novac polaže bude jaka, stabilna, sa dugoročnim ciljevima, koja osluškuje potrebe svojih klijenata i ima ponudu koja može da ispuni potrebe svakog klijenta ponaosob.\nPrema poslednjim podacima, kamatna stopa na novopoloženu štednju u evrima stanovništva u avgustu 2018. u proseku je iznosila 0,79% na godišnjem nivou. Posmatrano po ročnosti, one se kreću: 0,54% za štednju ročnosti do jedne godine, 1,09% za ročnost od jedne do dve godine i 0,92% na štednju ročnosti preko dve godine.\nKamatne stope na dinarsku štednju su relativno više u poređenju sa deviznom štednjom i kreću se od 2,57% za ročnost do godinu dana, do 3,99% za ročnosti duže od dve godine. U proseku, banke su na dinarsku štednju nudile kamatne stope u iznosu 2,61% godišnje.\nSvetski dan štednje je prilika za podsećanje na to koliko je važno imati finansijsku sigurnost u vidu ušteđevine i koliko je važno štedeti. Ustanovljen je 31. oktobra 1924. godine na 1. Međunarodnom kongresu štedionica u Milanu, a 29 zemalja koje su bile učesnice kongresa želele su time da istaknu vrednost štednje kako za pojedinca tako i za sveukupni ekonomski napredak.\nU susret Nedelji štednje, banke u Srbiji nude set štednih proizvoda klijentima, čime nastoje da podignu svest građana o značaju štednje, ali i kulturu izbora finansijske institucije kojoj će poveriti svoj novac.\nOsim nepredviđenih događaja koji se mogu pojaviti u bilo kom trenutku i uzrokovati paniku i euforiju na finansijskim tržištima, na raspoloženje investitora i špekulanata utieču i unapred najavljene objave vezane uz monetarnu politiku i statističke podatke o ekonomskoj aktivnosti. Raspored tih objava moguće je pratiti na ekonomskom kalendaru brokerskih kuća kao što je Admiral Markets.\nOdluka o kamatnim stopama britanske centralne banke\nČelnici britanske centralne banke u četvrtak u 13:00 po srednjoevropskom vremenu odlučuju o visini referentnih kamatnih stopa, a u 13:30 će guverner Mark Karni obrazložiti donesenu odluku i najaviti planove za budućnost. Budući da je u avgustu referentna kamatna stopa dignuta s 0,50% na 0,75%, a stav banke je da bi kamatne stope trebalo dizati jednom do dva puta godišnje, ne očekuje se da će u četvrtak doći do novog podizanja. Ali, ako Karni izrazi zabrinutost po pitanju stope inflacije koja je viša od očekivane ili iz nekih drugih razloga nasluti da bi kamatne stope trebalo da rastu bržim tempom, investitori bi mogli da počnu sa masovnom kupovinom britanske funte i dovesti do njenog jačanja. Analitičari Admiral Markets-a smatraju da će do toga pre ili kasnije doći, budući da većina ekonomskih podataka ukazuje da je situacija u britanskoj ekonomiji bolja nego u ostatku Evrope.\nOdluka o kamatnim stopama japanske centralne banke\nBudući da je stopa inflacije u Japanu i dalje osetno niža nego u ostalim razvijenim zemljama, verovatno neće doći do podizanja kamatnih stopa. Naime, po poslednjim podacima, stopa inflacije je 1,2% godišnje, a centralna banka bi htela da postigne 2%, što bi trebalo da dovede do bržeg rasta. Referentna kamatna stopa bi i dalje trebalo da ostane na -0,10%, a u situaciji u kojoj kamatne stope u SAD rastu, to će dovoditi do prebacivanja kapitala u dolar i jačanja te valute u odnosu na japanski jen. No, ako dođe do preteranog slabljena jena, verovatno će ponovo doći do reakcije Donalda Trampa, koji će početi Japan da optužuje za nepoštenu trgovinsku praksu (jer slabiji jen znači jeftiniji izvoz iz Japana).\nPodaci o situaciji s američkog tržišta rada\nU petak u 14:30 po našem vremenu Amerikanci objavljuju podatke o broju novootvorenih radnih mesta i stopi nezaposlenosti u oktobru. Očekuje se 190.000 novih radnih mesta i stopa nezaposlenosti od 3,8%. Ako službeni podaci budu bolji od očekivanja, vrednost američkih akcija bi mogla da poraste, a dolar da ojača. Ako se ispostavi da se situacija počela pogoršavati verovatno će doći do nastavka pada vrednosti akcija koje je počelo od početka mjeseca. U tom scenariju bi takođe došlo do slabljenja dolara, jer bi investitori na Forex tržištu zaključili da će Federalne rezerve usporiti tempo dizanja kamatnih stopa.\nAnalitičari Admiral Markets-a smatraju da se nakon više od 9 godina kontinuiranog poboljšavanja situacije na tržištu rada bliži trenutak preokreta, koji će verovatno dovesti do iduće recesije. U recesijama tradicionalno vrednost akcija i berzanskih indeksa pada, a raste cena zlata. Kada su u pitanju valute, u lošim vremenima jačaju švajcarski franak i japanski jen, dok npr. evro slabi.\nAlternativa štednji: Porez na akcije isti kao na štednju\n30. oktobra 2018. 0 komentar\nPoslovanje Atlantic Grupe na tržištu Srbije u prvih devet meseci 2018. poraslo za 5,6 odsto\nAtlantic Grupa je u prvih devet meseci 2018. ostvarila ukupni prihod od 518 milliona evra pri čemu su prihodi od prodaje u odnosu na isti period prethodne godine organski rasli 3,7 odsto dok je blagi nominalni pad prihoda od prodaje od 0,5% rezultat prošlogodišnje prodaje proizvodnje sportske prehrane belgijskom partneru i izostanka s tim povezanih prihoda od uslužne proizvodnje. Dobit pre kamata, poreza i amortizacije (EBITDA) iznosi 70 milliona evra i veća je za 18,9%, dok je neto dobit nakon manjinskih interesa porasla čak 34,4% na 42.3 miliona evra.\nMeđu najuspešnijim proizvodima posebno se ističe Argeta, koja se, nakon uspešnog pokretanja proizvodnje u SAD prošle godine, u ovoj godini pozicionirala kao mesni namaz broj jedan u Evropi. Redizajnirana Cockta je ostvarila zavidne prodajne rezultate, s ukupnim rastom u HoReCa segmentu od čak 47 odsto. U nastavku strategije dezinvestiranja manjih poslovnih operacija u julu je sa renomiranom kompanijom Magdis iz Zagreba potpisan ugovor o kupoprodaji društva Neva, koje okuplja poznate kozmetičke brendove Melem, Plidenta i Rosal.\nU Srbiji i Hrvatskoj najveći rast\nNa ukupan rast prihoda od prodaje Atlantic Grupe u prvih devet meseci 2018. najviše su uticala Strateška poslovna područja: Delikatesni namazi s rastom od 10,2 odsto, Pića s rastom od 7,0 i Kafa s rastom od 4,3 odsto. Kafa se takođe s 21 odsto učešća i 108,9 milliona evra prihoda od prodaje ističe kao najveća pojedinačna kategorija u ukupnim prihodima. Pod uticajem jačanja portfolija i optimizacije organizacije najznačajniji rast u distributivnom poslovanju ostvarila su tržišta Hrvatske s rastom od 9,6 odsto i Srbije s rastom od 5,6 odsto, a slede Slovenija koja je rasla 5,5 odsto i BiH s rastom od 4 odsto.\nZašto ubistvo Kašogija nije narušilo ekonomske odnose Zapada i Saudijske Arabije?\nPre skoro mesec dana ubijen je saudijski novinar Džamal Kašogi. To što je bio veliki kritičar uticajnog prestolonaslednika Mohameda bin Salmana nije jedini razlog za sumnju da su u njegovu smrt umešane tamošnje vlasti. Zvanični Rijad je naime u početku negirao da ima ikakva saznanja u vezi sa ovim slučajem, ali je kasnije priznao da je novinar „ubijen u tuči“.\nIako globalna javnost gaji sve izraženije sumnje ko je iz saudijske vlasti bio nalogodavac ubicama, čini se da ova zemlja, inače najveća izvoznica nafte na svetu, neće trpeti nikakve posledice, upravo zahvaljujući tome što je značajan igrač na tržištu energenata.\nPreko navodne umešanosti u ubistvo novinara će pre svega preći Sjedinjene Američke Države, kojima je Saudijska Arabija drugi po veličini uvoznik nafte, sa 876.000 barela na dnevnom nivou. Veliki novac koji zarađuje od trgovine naftom ova bliskoistočna kraljevina delom troši i na oružje, i to ponajviše američko, kojim osigurava svoj geopolitički položaj u pomenutom regionu. U ovoj godini Amerika je na globalnom nivou prodala oružje u vrednosti od 55,6 milijardi dolara, od čega je 29 milijardi otišlo na posao sa Saudijskom Arabijom koja je pazarila borbene avione. Ovo je međutim mali iznos u odnosu na njihovu prošlogodišnju trgovinu koja je dostigla vrednost 110 milijardi dolara.\nZato ne čudi što Donald Tramp ovaj put nije nesmotreno pojurio da osudi i, kako on to često ume, da izvređa saudijske vlasti. Slično se u vezi sa ovim slučajem ponašaju i Ujedinjeno Kraljevstvo, Francuska i Nemačka, takođe veliki proizvođači oružja koje kupuju Saudijci, među kojima se jedino Nemačka značajnije oglašavala povodom Kašogijeve smrti, osudivši je.\nTek u osmoj godini nakon izbijanja svetske ekonomske krize domaća privreda uspela da je dostigne bruto domaći proizvod (BDP) iz 2008. Ovaj skroman rezultat u svojoj osnovi je posledica nepromenjene strukture ovdašnje privrede koja i dalje raste na korovu lošeg investicionog ambijenta i burazerskih principa poslovanja.\nPrva krizna godina donela je pad BDP-a veći od tri odsto i brzo trežnjenje ovdašnjih kreatora ekonomske politike, koji su u svojoj nadmenosti videli šansu za domaću privredu u uslovima svetskog finansijskog cunamija. Međutim, relativno dobra makroekonomska situacija po pitanju javnog duga (ispod 30 procenata BDP-a) momentalno je narušena populističkim povećanjem penzija i ubrzanim nepovoljnim zaduživanjima, usled izostanka prihoda od privatizacije. Krhka struktura finansiranja domaćih privrednih subjekata sa mršavim kapitalom i golemim kreditima (uglavnom u stranoj valuti) brzo je počela da donosi prve žrtve, a bankarski sektor, prvih godina imun na krizu, ubrzo je počeo da grca pod teretom loših plasmana.\nStoga i ne čudi što je nivo BDP-a iz 2008. godine dostignut tek 2016. godine, a zemlja se prethodno našla na ivici neminovnog bankrota, da nije proradila štamparija glavnih svetskih centralnih banaka. Preduzeta fiskalna konsolidacija dala je doprinos stabilizaciji javnih finansija, ali njeni efekti bili bi više nego ograničenog dometa da se (belo)svetske pare nisu rasplinule i do najzabačenijih delova svetskog finansijskog tržišta. Naročito jer je izostalo istinsko restrukturiranje javnog sektora – reforma i privatizacija državnih preduzeća ostala je gotovo netaknuta, a transparentnost u poslovanju domaće privrede, a naročito javnog sektora, pala je na najniže grane od početka tranzicionog perioda.\nNi dug protok vremena, ni oštrina svetske krize nisu umnogome promenili stanje u najvećim državnim kompanijama u odnosu na 2008. godinu. Najveća javna preduzeća ostala su pod kontrolom političkih partija, a dostupnost informacija o njihovom poslovanja zadržala se na kritično niskom nivou. Ako se tome doda da pojedina od tih preduzeća obavljaju i socijalnu funkciju, a neka posluju u konkurentskom okruženju, onda mršavi rezultati tokom poslednjih 9-10 godina i ne predstavljaju veliko iznenađenje.\nPoslovni rezultati izabranih državnih preduzeća u odnosu na 2008. godinu\nElektroprivreda Srbije (EPS) je od 2009. godine ostvarila prosečnu godišnju stopu rasta (CAGR – compound annual growth rate) prihoda od svega 0,3 odsto, PTT Srbija se zadržala na nultom nivou, dok je Telekom Srbija zabeležio negativnu stopu od 3,9 odsto. Lošem učinku državne telekomunikacione kompanije doprinela su i dva neuspela tendera za njenu prodaju, koja su u prvom redu pokazala golemu želju poličkih elita da ipak zadrže ovu „zlatnu koku“ pod sopstvenom kontrolom. Naftna industrija Srbije (NIIS), pred krizu još uvek u državnom vlasništvu, zabeležila je takođe negativnu prosečnu godišnju stopu rasta, ali u velikoj meri usled sunovrata cene sirove nafte. Ova kompanija, nakon privatizacije, zabeležila je drastično poboljšanje poslovnih rezultata, ponajpre profitabilnosti, što je u drugi plan stavilo njenu netransparentnu prodaju u okviru trulog političkog aranžmana.\nOsim privatizacije NIS-a, država se nije mnogo prihvatala metle kada je u pitanju sređivanja stanja u sektoru državnih (javnih) preduzeća. Štaviše, sa izbijanjem krize dobila je „vruć krompir“ u vidu Železare Smederevo, koja je pronašla strateškog partnera tek nekoliko godina kasnije. Generalno, subvencionisanje državnih preduzeća, putem direktnih dotacija ili garantovanjem njihovih kredita, bilo je jedno od krucijalnih, negativnih obeležja poslovanja privrede tokom postkriznog perioda.\nI dok je stanje u državnom sektoru bilo manje-više redovno, među najjačim domaćim kapitalistima došlo je do ozbiljnog mešanja karata. Ovome je svakako najviše doprineo preovlađujući model njihovog poslovanja (finansiranje rasta zaduživanjem uz obilatu pomoć političkih partija), te promena vlasti 2012. godine. Neki od najvećih domaćih privrednika zapali su u nemilost aktuelnih vlasti, dok su se mnogi od njih izgubili u surovim uslovima krize koji su bili kudikamo drugačiji u odnosu na prethodni period. Neke od najvećih poslovnih imperija iz 2008. godine nestale sa domaće privredne mape: Farmakom, Nibens grupa, Viktorija grupa… S druge strane, priliku su koristili retki privrednici koji su negovali tržišni poslovni model, dok su se na krilima „burazerske ekonomije“, učvršćene promenom vlasti, rodile i nove poslovne grupacije koje su bile nevidljive svega nekoliko godina ranije.\nPoslovni rezultati izabranih privatnih preduzeća (domaći kapital) u odnosu na 2008. godinu\nDomaće kompanije u vlasništvu stranog kapitala svakako su uspešnije prolazile kroz krizne godine. Ovome su doprineli kako lakše finansiranje, tako i zdraviji poslovni model koji se mahom zasnivao na kontroli profesionalnih upravljača. Tako su pojedini ovdašnji delovi svetskih korporacija postizali zavidne prosečne godišnje stope rasta prihoda: Tigar Tyres (14,8 odsto), Coca-Cola (7,6 odsto), Tetrapak (6,4 odsto)…\nPoslovni rezultati izabranih privatnih preduzeća (strani kapital) u odnosu na 2008. godinu\nOsim uspeha na poslovnom polju, kompanije finansirane stranim kapitalom pokazale su i sposobnost veoma brzog prilagođavanja domaćem poslovnom ambijentu. I najuspešnije kompanije postajale su čest gost u Nemanjinoj ulici, žickajući za subvencije za investicije i nova radna mesta. Ova ekonomska politika koju je sprovodila i prva i potonja vlast u postkriznom periodu ostavila je duboke posledice na strukturu ovdašnje privrede, a čini se da će nas ova administrativna preraspodela resursa tek koštati privrednog rasta u narednom periodu.\nKao nijedno drugo tržište ili institucija kod nas, domaća berza je veoma rano osetila dubinu nadolazeće krize. I pre njenog nezvaničnog početka u septembru 2008. godine, Belex je izgubio na vrednosti skoro 60 procenata u odnosu na apsolutni maksimum postignut u maju prethodne godine. Intezitet pada je dodatno produbljen u poslednjem kvartalu 2008. pa je Beogradska berza, mereno repernim indeksom Belex15, nominalno oslabila iste godine za 75 procenata, a realni pad, kad se ukalkuliše slabljenje kursa dinara, bio je i veći.\nKao i većina svetskih berzi domaće tržište akcija je dno zabeležilo u proleće 2009. godine, ali za razliku od njih, Beogradska berza se nikada nije ni u približnoj meri oporavila. Glavni razlozi su bili strukturne prirode: domaće tržište akcija čak ni u momentu najveće aktivnosti nije imalo jake i stabilne institucije, a poverenje ulagača i zaštita prava manjinskih akcionara bile su i ostale kategorije koje su imale sve samo ne crtu postojanosti. I dok su se svetske berze oporavljale na krilima monetarnih politika glavnih svetskih centralnih banaka koje su donele obilje raspoloživog novca, domaću berzu su potresali korporativni skandali u bankarskom sektoru (Agrobanka, Metals banka, Privredna banka…), brojna kršenja prava manjinskih akcionara, te masovna povlačenje kompanija sa tržišta, što usled njihovog bankrotstva, što usled nastojanja većinskih vlasnika da što jeftinije postanu jedini akcionari.\nBerzanske vrednosti domaćih kompanija u odnosu na početak svetske krize\nDeset godina nakon krize prometi na berzi ne mogu da dohvate ni deseti deo ondašnjih realizacija, a trguje se sa akcijama nekolicine kompanija u odnosu na stotine u pretkriznom periodu. Vrednosno posmatrano, reperni indeks se nalazi na trećini nivoa od pre deset godina i na svega 15 odsto u odnosu na vrh tržišta iz maja 2007. Ovi poražavajući rezultati bili bi još gori da u međuvremenu na tržište nisu izašli Naftna industrija Srbije i Aerodrom „Nikola Tesla“, koji su postali noseće akcije indeksne korpe. Od komponenata indeksne korpe koje su bile prisutne i pre deset godina, jedino je Galenika Fitofarmacija uspela da nadmaši pretkriznu vrednost, a to je za rukom je pošlo i Imleku koji je preprodat pre tri godine i više nije na berzanskoj kotakciji. Ostale kompanije su se zadržale na crvenoj teritoriji, a najveće gubitke su pretrpeli Sojaprotein, Energoprojekt holding i Komercijalna banka, izgubivši više od polovine tržišne vrednosti. Naravno, ovo su žrtve koje su podneli akcionari preživelih kompanija, dok su vlasnici akcija velikog broja banaka svoju imovinu u potpunosti izgubili (Agrobanka, Metals banka, Privredna banka, Univerzal banka).\nI dok se katastrofalno stanje na berzi može činiti fatalnim samo po učesnike (investitore) na ovom tržištu, realna situacija je mnogo gora. Sumorna berzanska slika koja pokazuje nespremnost države da omogući efikasnost ovog tržišta i veliki komad privrede koji kontroliše privede transparentnom načinu poslovanja, daje dobru osnovu za procenu čemu se možemo nadati u nekih narednih deset, kriznih ili redovnih poslovnih godina, svejedno.\n29. oktobra 2018. 0 komentar


UKC Srpske: Preminule četiri osobe od virusa korona | Trebinje Danas\nUKC Srpske: Preminule četiri osobe od virusa korona\n06.05.2020. u 09:18\nU protekla 24 sata u Univerzitetskom kliničkom centru Republike Srpske preminula su tri muškarca i jedna žena kod kojih je potvrđeno prisustvo novog korona virusa.\nRiječ je o dva pacijenta iz Kozarske Dubice starosti 65 i 74 godine, koji su imali više hroničnih udruženih oboljenja.\nTakođe, preminuli su sedamdesettrogodišnja pacijentkinja iz Oštre Luke koja je bolovala od više hroničnih udruženih oboljenja i osamdesetsedmogodišnji pacijent iz Gradiške isto sa hroničnim udruženim oboljenjima.\nU Srpskoj je ukupno preminulo 48 lica od virusa korona.


Beč: Konferencija o biciklističkoj logistici - Kameleon M&M\nU bečkom “Muzejskom kvartu” (MQ) 20. i 21. marta 2017. godine održat će se Konferencija o Evropskoj biciklističkoj logistici (European CycleLogisticsConference). Konferecijuorganizuje “European CycleLogisticsFederation” (ECLF), a podržava Grad Beč. Na ovoj konferenciji internacionalna stručna publika iz oblasti logistike i transporta prezentovat će svoje inovacije na temu prevoza robe u gradu.\nPored stručnih predavanja i radnih grupa na temu ekonomskog, komunalnog ili privatnog korištenja teretnih bicikala, bečka publika imat će priliku da se informiše i da besplatno testira teretna bicikla.\nKorištenje teretnih bicikala u svjetskim gradovima se razantno povećava, što pored prednosti za okolinu daje ekonomsku prednost i preduzećima jer su nabavka i održavanje teretnih bicikala znatno povoljnija u odnosu na druga dostavna vozila.\nGrad Beč, kao domaćin i učesnik Konferencije želi iskoristiti nova rješenja za poboljšanje zaštite okoliša i klime, a upravo je saobraćaj ona oblast koja ima najviše potencijala za inovacije.\nU Beču se prosječnom vožnjom automobilom proizvodi 900 grama, dok javna prevozna sredstva proizvode 161 grama ugljendioksida. Grad Beč predvidio je subvencije za korisnike transportnih bicikala.


Godinu dana strateškog partnerstva Vojvodine i Austrije | Autonomija\nGodinu dana strateškog partnerstva Vojvodine i Austrije\nStrateško partnerstvo Vojvodine i Austrije u primeni Programa privrednog razvoja Vojvodine, koje je ustanovljeno…\nStrateško partnerstvo Vojvodine i Austrije u primeni Programa privrednog razvoja Vojvodine, koje je ustanovljeno 2006. godine, uspešno se realizuje više od godinu dana, ocenjeno je na današnjem skupu u Izvršnom veću Vojvodine.\nPredsednik Izvršnog veća Bojan Pajtić rekao je da je pet miliona evra koje je Vlada Austrije izdvojila za implementaciju šest programa koji se odnose na jačanje ekonomskog položaja Vojvodine, najveća pojedinačna donacija iz inostranstva namenjena razvoju pokrajine.\n“Posebno je važno da smo za godinu dana implementacije tog strateškog partnerstva pokazali da smo institucionalno spremni i da imamo dovoljno znanja i iskustva da ispunimo visoke standarde u prihvatanju austrijske finansijske pomoći”, rekao je Pajtić.\nAmbasador Austrije u Srbiji Klemens Koja rekao je da Austrija sedam godina uspešno sarađuje sa Srbijom u programima njenog ekonomskog napretka i održivog socijalnog razvoja i dodao da Austrija u potpunosti podržava Srbiju u procesu pridruživanja Evropskoj uniji.\nPovodom godinu dana implementacije projekta pružanja pomoći Austrije za šest projekata u Vojvodini, Koja je ocenio da je Vojvodina odličan strateški partner.\nSaradnja Austrije i Vojvodina ustavnovljena je pre tri godine kada je Bojan Pajtić potpisao sporazum sa tadašnjom ministarkom inostranih poslova Austrije Ursulom Plasnik, a od tada je započela realizacija šest projekata iz Programa privrednog razvoja Vojvodine.\nDonator sredstava je vladina Austrijska agencija za razvoj, dok je za sprovođenje zadužena austrijska Agencija za integracije i ekonomski razvoj.\nJedan od projekata je Fond za osnivanje poslovnih inkubatora za mala i srednja preduzeća u Senti, Zrenjaninu, Subotici i Novom Sadu, a drugi projekat je Fond za podršku investicija – VIP Fond, koji predstavlja Vojvodinu kao sigurno investiciono okruženje i podstiče direktna strana ulaganja.\nCentar za ekonomsko-strateška istraživanja bavi se proučavanjem privrednih i društvenih pitanja značajnih za Vojvodinu u kontekstu evropskih integracija, dok projekat “Integrisana kvalifikaciona šema” podržava obuku nezaposlenih i prekvalifikaciju viška radne snage iz državnih institucija.\nPored pomenutih, Austrija i Vojvodina sprovode i projekat Fond za promociju izvoza poljoprivrednih proizvoda, dok se poslednji projekat odnosi na šemu poslovne standardizacije i sertifikacije.


Abazovićeva Vlada povukla iz skupštinske procedure Zakon o popisu - 24.05.2022, Sputnik Srbija\nNova crnogorska Vlada Dritana Abazovića povukla je iz skupštinske procedure niz prijedloga bivše vlade, među kojima i Prijedlog zakona o popisu stanovništva... 24.05.2022, Sputnik Srbija\nPrijedlog zakona o popisu utvrđen je na 53. sjednici Vlade od 29. decembra prošle godine.U diskusiji je tada istaknuto da će se donošenjem ovog Zakona omogućiti priprema, organizacija i sprovođenje popisa, u cilju dobijanja sveobuhvatnih podataka o stanovništvu, domaćinstvima i stanovima u Crnoj Gori.„Predloženim odredbama se na jasan način pravno regulišu nadležnosti, prava i obaveze Uprave za statistiku, ministarstava, jedinica lokalne samouprave i drugih organa i organizacija u vezi s pripremama i sprovođenjem Popisa stanovništva. Takođe, ovim Zakonom se regulišu prava i obaveze lica koja se obuhvataju Popisom i lica koja neposredno obavljaju poslove Popisa, način i obim prikupljanja, upotrebe i zaštite prikupljenih podataka i objavljivanje rezultata Popisa“, navedeno je ranije iz Krivokapićeve vlade.\nNova crnogorska Vlada Dritana Abazovića povukla je iz skupštinske procedure niz prijedloga bivše vlade, među kojima i Prijedlog zakona o popisu stanovništva, domaćinstva i stanova koje je predložilo Ministarstvo finansija i socijalnog staranja.\nPrijedlog zakona o popisu utvrđen je na 53. sjednici Vlade od 29. decembra prošle godine.\nU diskusiji je tada istaknuto da će se donošenjem ovog Zakona omogućiti priprema, organizacija i sprovođenje popisa, u cilju dobijanja sveobuhvatnih podataka o stanovništvu, domaćinstvima i stanovima u Crnoj Gori.\n„Predloženim odredbama se na jasan način pravno regulišu nadležnosti, prava i obaveze Uprave za statistiku, ministarstava, jedinica lokalne samouprave i drugih organa i organizacija u vezi s pripremama i sprovođenjem Popisa stanovništva. Takođe, ovim Zakonom se regulišu prava i obaveze lica koja se obuhvataju Popisom i lica koja neposredno obavljaju poslove Popisa, način i obim prikupljanja, upotrebe i zaštite prikupljenih podataka i objavljivanje rezultata Popisa“, navedeno je ranije iz Krivokapićeve vlade.


Zakazaću sednicu o smeni kada potpišu Šešelj i Pajtić - ebart\nZakazaću sednicu o smeni kada potpišu Šešelj i Pajtić\n30. Novembar 2016. godine\nŠef poslaničke grupe SNS Aleksandar Martinović izjavio je da nije dobio validan zahtev da zakaže sednicu Odbora na kojoj bi se govorilo o njegovoj smeni.\nOn je kazao da će to učiniti tek kada takav zahtev potpišu Bojan Pajtić I Vojislav Šešelj.\n"Po poslovniku, predsednik Odbora mora da zakaže sednicu kada zahtev potpiše trećina članova. To je šest. Dobio sam zahtev 25. novembra, ovde piše članovi odbora i onda imate dva potpisa, Aleksandra Jerkov i Milorad Miričić koji nisu članovi Odbora, oni su zamenici. Rekao sam da ću sazvati sednicu kada zahtev potpišu Bojan Pajtić i Vojislav Šešelj. Pitam šta je problem da zahtev potpišu njih dvojica", rekao je Martinović gostujući na TV N1.\nNeće, kaže, dozvoliti da Odbor stane zbog nekoliko ljudi.\nMartinović je negirao da je poslanicima ukinuto pravo da govore.\nNa sednicama odbora se poslanici prijavljuju za reč tako što pritisnu taster. Na poslednjoj sednici to nije bio slučaj. Dosta poslanika se nije javljalo za reč kako je definisano poslanikom, nego su vikali, mahali, pretili. Nijedan predsedavajući ne može dati reč nekome ko se nije prijavio”, objasnio je Martinović.\nGovoreći o poslednjoj sednici Administrativnog odbora, Martinović je precizirao das u svi članovi tog tela vređali, dobacivali.\nSvi su, ističe, bili isti, a poslanik radikala Šarović mu je “pretio batinama”.\n"Čanak je rekao rečenicu koju ne želim da ponovom iz pristojnosti. Nakon održane sednice, prišao mi je Boško Obradović i opsovao oca i majku”, podseća Martinović i dodao da je Obradoviću rekao da mu je otac preminuo.\nPrišli su mu, kaže, i odbornici Saše Radulovića..\nOvde se radi o tome da li će parlament da radi po pravilima, ili ćemo mi kao većina da ustuknemo pred nasiljem verbalnim koje ima tendenciju da se pretvori u fizičko nasilje", naveo je on.\nMartinović je naveo da je poslednja sednica Administrativnog odbora bila 12. Po redu i da je na dnevnom redu bio budžet za narednu godinu.\nMeđutim, odbornici, tvrdi Martinović nisu došli da bi pričali o budžetu, već da bi vređali, te zapitao kako to da im je na prethodnih 11 sednica davao reč, a da sada navodno nije.\n"Protest dela VS je protest protiv premijera Vučića"\nŠef poslaničke grupe SNS u parlamentu Aleksandar Martinović smatra da su protesti dela pripadnika Vojske Srbije zapraavo protesti protiv premijera Aleksandra Vučića.\nMartinović je gostujući na N1 TV zapitao kako da vojska nije protestovala kada su pretapani tenkovi I kada je ukinuto obavezno služenje vojnog roka.\n"Vojska Srbije je sistematski uništavana od 2000. godine. Kako niko nije protestovao kada su nam pretapali tenkove, ukinuli obavezno služenje vojnog roka. Sada ođednom kada je ministar (Zoran) Djorđević, on je za nekoliko meseci kriv za protest srpske vojske", naveo je Martinović.\nGovoreći o predsedničkim izborima, Martinović kaže da ih se SNS ne plaši, ted a će im s obzirom na najavljene kandidature biti potrebno dosta znanja I rada na terenu da bi pobedili.\n"To su ozbiljni politički protivnici. Nikoga ne podcenjujem. Saša Janković, Vuk Jeremić, Boško Obradović. Mislim da će nama u SNS trebati dosta znanja i rada na terenu da bismo pobedili takve kandidate", rekao je Maritnović.


Kosovo na korak do pokretanja postupaka pred Specijalnim sudom\nRatni veterani na protestu u Prištini, ilustrativna fotografija\nSudije Specijalizovanih veća Kosova (Specijalnog suda za ratne zločine na Kosovu) su na prvoj plenarnoj sednici usvojile Pravilnik o postupku i dokazima, saopšteno je iz Specijalizovanih veća.\nOvo je ključni dokument koji će otvoriti put pokretanju sudskih postupaka pred Specijalnim sudom.\nU međuvremenu, Specijalizovano veće Ustavnog suda Kosova u roku od 30 dana treba da utvrdi da li je pravilnik u skladu sa Ustavom Kosova. Pravilnik o postupku i dokazima stupiće na snagu sedam dana pošto Specijalizovano veće Ustavnog suda utvrdi da je taj dokument u skladu sa Ustavom. Kad Pravilnik o postupku i dokazima stupi na snagu, Specijalizovana veća biće potpuno spremna za sudski rad.\nPravilnik o postupku i dokazima naglasak stavlja na zaštitu svedoka, žrtava i drugih osoba koje su izložene riziku zbog svedočenja ili saradnje sa Specijalizovanim većima. Opšti cilj Pravilnika je da unapredi pravičnost, ekspeditivnost, efikasnost, integritet i bezbednost postupaka pred Specijalizovanim većima i da pri tom bude u skladu sa Ustavom i sa najvišim standardima ljudskih prava.\nSudije su na plenarnoj sednici usvojile i Kodeks sudijske etike i Pravilnik o raspoređivanju sudija Specijalizovanih veća koji su odmah stupili na snagu.


Dan ponosa LGBT osoba: Ćutanje nas neće zaštititi - BaLConn\nDan ponosa LGBT osoba: Ćutanje nas neće zaštititi\nBEOGRAD - Povodom 27. 06. Međunarodnog dana ponosa, organizacije civilnog društva: Labris – organizacija za lezbejska ljudska prava, Žene u crnom, Beograd Prajd i Kvirija centar, organizuju uličnu akciju „Ćutanje nas neće zaštiti“ na Trgu Republike, u sredu 27. juna od 12 do 13 sati.\nOim performansom aktivisti i aktivistkinje za ljudska prava žele da ukažu na represivnu svakodnevicu kojoj su LGBT (lezbejke, gej muškarci, biseksualne i transekualne), osobe izložene. Performans je inspirisan činjenicom da se o LGBT osobama najčešče govori u kontektsu nasilja i diskriminacije, a da interesovanje javnosti o svakodnevnim problemima LGBT osoba u Srbiji ostaje na marginama interesovanja društva. Izolacija, strah, usamljenost, osećaj napuštenosti, krivice, stida, povređenosti, zabrinutosti, samo su neka od dominantnih osećanja koja sa kojima se zbog netrpeljivosti suočavaju LGBT osobe.\nLGBT pokret u Srbiji više od 20 godina pokušava da o ovim problemima progovori javno i da otvori dijalog sa širom društvenom zajednicom. Postojanje pravnih mehanizama koji štite LGBT osobe od diskriminacije jeste važno, ali nije dovoljno da bi se jedna osoba osećala ponosno i prihvaćeno. Upravo zato, performansom „Ćutanje nas neće zaštiti“ naglašavamo važnost prihvatanja i razumevanja LGBT osoba na svakom mestu: od porodice do prepoznavanja u okviru zakona.\nPodsećamo, Dan ponosa se obeležava u znak sećanja na prvu pobunu gej populacije protiv represivne policijske racije u njujorškom baru Stonvol in koji se desio u noći između 27. i 28. juna 1969.godine u Njujorku, a koji simbolički označava početak LGBT pokreta u svetu.\nJovanka Todorović Savović\npederi ljubav homoseksualnost ženska prava lgbt homofobija ljudska prava lezbijke JoelLipman.Com


Vijesti: Šta je Abazović rekao Stankoviću i Katniću\nPODGORICA – Potpredsednik izabrane crnogorske vlade Dritan Abazović rekao je vrhovnom državnom tužiocu Ivici Stankoviću i specijalnom državnom tužiocu Milivoju Katniću da u primeni zakona više ne smeju postojati nedodirljivi i da pravda mora zakucati na vrata svih koji su se ogrešili o zakon, pišu podgoričke Vijesti.\nPozivajući se na svoj izvor, podgorički dnevnik piše da je Abazović Stankoviću i Katniću rekao da nova vlada neće tolerisati bilo kakvu korupciju i da zahteva konkretne rezultate u radu tužilaštva.\n„Abazović je Katniću i Stankoviću ukazao na selektivan odnos tužilačkih organa u primeni pravde i procesuiranju krivičnih dela i tražio je korenite promene u radu SDT-a i VDT-a, dok god se nalaze na tim pozicijama“, rekao je neimenovani sagovornik Vijesti.\nPrema istom izvoru, Abazović je sagovornicima ponovio da je borba protiv organizovanog kriminala i korupcije jedan od prioriteta delovanja nove vlade.\nPodsetio je, kaže izvor lista, da se slučajevi korupcije na visokom nivou, a posebno oni koji se tiču zloupotrebe službenog položaja i ljudi koji su obavljali visoke državne funkcije, moraju rešavati u najkraćem roku.\nInače, Abazović se sa Stankovićem i Katnićem sastao juče u sedištu vlade.\nAlbanija: Uhapšen krijumčar 55 migranata\nAbazović podržao žene,žrtve nasilja porukom da nisu same\nBiH: U sukobu migranata i policije ostećeno 20 vozila MUP KS


Aprcović učestvovao u radu Virtuelnog foruma zajednice Zapadnog Balkana 2020 | Aktuelno\nNaslovna CRNA GORA Aprcović učestvovao u radu Virtuelnog foruma zajednice Zapadnog Balkana 2020\nPredsjednik Opštine Kotor Željko Aprcović učestvovao je u radu Virtuelnog foruma zajednice Zapadnog Balkana 2020, u organizaciji američkog Državnog biroa za sukob i stabilizaciju i Međunarodnog republikanskog Instituta (IRI).\nAprcović je govorio na panelu za gradonačelnike Zapadnog Balkana pod nazivom: “Lokalni pristupi u rješavanju sigurnosnih izazova za vrijeme COVID-19 pandemije” .\nVirtuelni forum zajednice zapadnog Balkana 2020 se sastoji od niza onlajn panel diskusija i sastanaka od 1. do 7. jula i okuplja lidere lokalnih vlada iz regiona koji će razgovarati na temu lokalnih bezbjednosnih pristupa i politika u vrijeme krize uzrokovane pandemijom Covid-19\n,,Ove godine smo bili svesni činjenice da ćemo imati značajno smanjenje javnih finansija. Bez obzira na to, mi smo u Kotoru danonoćno radili u pravcu promjene strategije i razmišljanja za buduće djelovanje. Mislim da prirodne,kulturološke i etimološke veze koje važe u regiji dovoljno govore o tome da se moramo na puno kvalitetniji način povezivati, da ovi sastanci ne smiju daostanu u ovom segmentu i u ovom obimu iz prostog razloga što bih negdje u narednom periodu želio da sa kolegama iz regije napravimo zajedničke zaključke i precizne inpute šta ćemo da radimo u narednom periodu” – kazao je Aprcović.\nOn se ovom prilikom osvrnuo na sve aspekte odgovora lokalne samouprave na krizu uzrokovanu pandemijom Covid-19 kao i na buduću strategiju djelovanja, razmijenivši iskustva sa kolegama iz Albanije, Bosne i Hercegovine, Sjeverne Makedonije i Kosova.\n“Fokus ovog panela su bili bezbjednosni aspekti pandemije i način na koji su se lokalne vlasti prilagodile novim i izazovnim okolnostima koje je pandemija izazvala. Panel je takođe bio prilika da se istraže određene reforme koje bi mogle biti od pomoći da se pruženeophodne usluge građanima čak i u vrijeme izolacije”.\n“Forum predstavlja platformu za razmjenu najboljih praksi među liderima lokalne zajednice kako najbolje riješiti razne prijetnje i krize nastale tokom pandemije COVID-19, uključujući izgradnju otpornosti na nasilni ekstremizam. Na radnom sastanku održanom 2. jula koji je pružio priliku za diskusije na teme upravljanja krizama, stvaranja otpornosti na nasilni ekstremizam i koordinacije na lokalnom nivou, u ime Opštine Kotor učešće je uzela koordinatorka opštinske Kancelarije za međunarodnu saradnju dr Jelena Stjepčević”, navedeno je u saopštenju\nAndrija Popović nosilac liste LP Kotor\nReciklažno dvorište na Benovu opremljeno posudama za skladištenje papira, baterija, plastike…


Poštovani građani, prijatelji, kolege, saradnici, poznanici… mame, tate, bake, deke, sportisti, unuci i unuke, penzioneri, radno aktivni i svi ostali koji cenite ono što rade fizioterapeuti, želimo da vas pozovemo na obeležavanje Međunarodnog dana Fizioterapeuta pod sloganom “Nikad nije kasno za pokret!”.\nU ponedeljak, 08. septembra 2014. godine od 13 do 16 časova u okviru Dunavskog parka u Novom Sadu imaćete prilike da sa članovima Udruženja na informativnim štandovima, sa odgovarajućim tematskim celinama iz oblasti kojima se bavimo, popričate o svim aspektima fizioterapije.\nAktivisti udruženja će vam biti na raspolaganju za sve nedoumice, probleme koje imate, a da se tiču fizioterapije ili pak za demonstraciju praktičnih saveta i vežbi koje vam mogu pomoći. Ujedno ćete imati prilike na našim štandovima da besplatno izmerite krvni pritisak ukoliko želite.\nPridružite nam se u obeležavanju praznika svih nas i informišite se pobliže o samom obrazovanju, poslu i odgovornostima fizioterapeuta, kao i o radu Udruženja, ciljevima i perspektivi fizioterapeutske prakse u Srbiji.\nPozvani su svi, mladi i stari, jer NIKAD NIJE KASNO ZA POKRET!


Srbi veruju u izlazak na kosovske izbore\nIzvesno je da će kosovski Srbi učestvovati na lokalnim i parlamentarnim izborima na Kosovu, stav je političkih partija kosovskih Srba koje su registrovane pri OEBS-u.\nŠef “Srpske liste za Kosovo i Metohiju”, Oliver Ivanović smatra da će Srbi zauzeti pozitivan stav.\n“U situaciji kada se istovremeno organizuju lokalni i parlamentarni izbori vrlo je izvesno da će Srbi zauzeti pozitivan stav u tom smislu i učestvovati na izborima. Prosto, jer za izbore na lokalnom nivou postoji ogromno interesovanje, a za izbore na centalnom nešto manje, ali bukvalno je teško organizovati bojkot u slučaju da se oba izborna procesa organizuju istog dana.”\nPredsednik nedavno formirane Nove Demokratije ministar za povratak u Vladi Kosova Branislav Grbić kaže da će ta partija učestvovati u političkom procesu:\n“Smatram da će i izbori na Kosovu biti mogućnost da se vidi kolike su snage tih političkih partija, koje žele da svojim radom, svojim angažovanjem, sačuvaju srpsku zajednicu. Smatram da ćemo mi kao jedan deo političkog miljea Kosova dati doprinos u tom smislu.”\nS druge strane, Srpsko nacionalno veće Kosova sa rezervom gleda na mogućnost izlaska Srba na kosovske izbore. Potpredsednica Srpskog nacionalnog veća Rada Trajkovic kaže da je sprovođenje decentralizacije uslov za izlazak na izbore.\n“Ono što za nas, kao srpsku zajednicu, predstavlja problem je diskriminacija koja se sprovodi unutar institucija kroz majorizaciju i nemogućnost ostvarivanja prava za one koje predstavljamo i koji nas biraju. S tim u vezi, ukoliko bismo imali decentralizaciju kao realnost sa jedne strane, i ukoliko na centralnom nivou budemo imali institucionalnu mogućnost da zaštitimo prava onih koji nas budu birali, ja mislim da problem izlaska Srba na izbore neće postojati.”\nNa osnovu Ustavnog okvira, u Skupštini Kosova 10 poslaničkih mesta je rezervisano za Srbe, a u Vladi dva ministarska mesta. Ministar Grbić kaže da su izbori u interesu srpske zajednice, pošto političkim sredstvima treba da se stvore uslovi za opstanak i prosperitet pre svega kosovskih Srba.\n“U svakom segmentu društva treba se dokazivati i opstajati, što znači da je politika jedna neminovnost i mogućnost, kao jedan vid borbe za opstanak na prostorima Kosova.”\nPrema rečima Rade Trajković, srpski političari će moći da štite interese Srba samo ako se i njihov status u institucijama zaštiti.\n“Sve se nalazi u rukama predstavnika međunarodne zajednice koji svakako očekujem da će stvoriti mogućnosti da i Srbi postanu deo institucija na način koji će rezultirati našom mogućnosti da kroz institucije zaštitimo interese naših birača.”\nNa poziv Beograda kosovski Srbi su bojkotovali parlamentrane izbore 2004. godine, zbog, kako je rečeno, nepostojanja najosnovnijih sloboda. Izašao je samo simboličan broj birača. Međutim, danas mnogi smatraju da se upravo institucionalnim zalaganjem Srbi mogu izboriti za svoja prava. Oliver Ivanović kaže da ovoga puta treba drugačije delovati.\n“Poučeni lošim iskustvom iz prošlosti kad su odluku o tome donosili u poslednjih nedelju dana, mislim da bi Srbi ovoga puta trebalo da se izjasne za učešće na izborima odmah kada se izbori budu objavili.”\nU svakom slučaju Srbi se slažu da je bez obzira na statusno pitanje potrebno organizovati izbore, pošto mandat Skupštini i Vladi ističe u septembru. Iako je Pregovarački tim odlučio da se izbori održe na osnovu zakona, odnosno na jesen, još uvek se ne zna tačan datum njihovog održavanja. Odluku treba da donese šef UNMIK-a.


Dragana Mirković okupila rekordan broj posetilaca na zatvaranju Roštiljijade – Info Centar Juga\nDragana Mirković okupila rekordan broj posetilaca na zatvaranju Roštiljijade\nJedna od najvećih balkanskih folk zvezda nastupila je u Leskovcu na zatvaranju 29. leskovačke Roštiljijade i tako ušla u istoriju po broju posetilaca na koncertu. Draganu je pre koncert primio u svečanoj sali grada gradonačelnik Leskovca Goran Cvetanović.\nCvetanović se zahvalio svima koji su doprineli da ovogodišnja Roštiljijada bude jedna od najboljih, kako po kvalitetu programa tako i po posećenosti.\n„Ovogodišnja ,,Roštiljijada,, je dobra uvertira za narednu, jubilarnu 30. Bez sumnje, ovo je najbolje organizovana i najinventivnija manifestacija koju je Leskovac do sada imao. Za ovih šest dana Leskovac je posetilo, više stotina ljudi, koji su pored dobrog roštilja, uživali i u bogatom zabavnom programu. „ rekao je Goran Cvetanović.\nDragana Mirković se našalila da se prvi put obraća sa govornice i da sada razume zašto je tako ta govornica primamljiva.\n„Drago mi je da sam u Leskovcu, na ovoj divnoj manifestaciji. Očekujem ono što sam oduvek iz ovih krajeva dobijala, a to su divne emocije, temperament, puno dobrog druženja. Zaista se radujem i srećna sam zbog toga što sam u Leskovcu“ istakla je Mirkovićeva koja je od gradonačelnika dobila korpu sa svećem i flaše sa rakijom u obliku gitare i harmonike na kojima je ispisano njeno ime.\nTačno u 22.30 na binu je uzašla Dragana Mirković koju je okupljena publika odmah pozdravila ovacijama i rečima „Gago mi te volimo“. Mirkovićeva se zahvalila svima koji su došli u Leskovac zbog koncerta, a u publici nisu bili samo leskovčani, već i građani iz čitave južen Srbije, Makedonije i Bugarske.\nFolk zvezda se kratko obratila publici rečima „Dobro veče moji leskovčani od srca. Napokon smo ponovo zajedno i samo da znate niste mi se promenili mnogo, što znači da ćemo uživati večeras“ rekla je popularna Gaga i počela da ređa svoje hitove.\nKako je izgledao početak koncerta pogledajte u video snimku.\nPravi delijirum je nastao u momentu kada je Dragana, pevajući sve vreme, sišla u publiku. Svi su želeli da je dotaknu ili naprave selfi sa njom. Dragana je skoro tri sata izvodila svoje star i nove hitove i ovo je prema rečima organizatora najposećeniji koncert od kada postoji Roštiljijada.\nMinistar Ružić posetio Leskovac\nPoklon predstava školarcima za početak nove školske godine\nHronika Jug Srbije Lebane Srbija Vesti\nProtiv Lebančanina koji već nekoliko godina boravi u Italiji pokrenuta tužba zbog nasilja u porodici\nTri saobraćajne nezgode u Leskovcu


U Pirotu uhapšena dva lica osumnjičena za tešku krađu - Far\nBrzom i efikasnom akcijom policije uhapšeni su D. A. (1984) i Z. R. (1983) iz Pirota neposredno nakon što su, kako se sumnja, provalili u prodavnice mobilnih telefona i obuće u centru grada.\nPolicijska uprava Pirot saopštava da se oni sumnjiče da su iz prodavnice mobilnih telefona ukrali 47 mobilnih telefona i laptop, a iz prodavnice obuće koja se nalazi pored uzeli 5.000 dinara. Navodi se da ih je policija zatekla nedaleko odatle sa ukradenom robom i novcem koje će vratiti vlasnicima.\nZbog postojanja osnova sumnje da su učinili krivično delo teška krađa, osumnjičenima je određeno zadržavanje do 48 sati i oni će, uz krivičnu prijavu, biti privedeni nadležnom javnom tužilaštvu u Pirotu, stoji u saopštenju.\nPU Pirot: Zaplenjena marihuana i uhapšen A.M. iz Babušnice PU Pirot: Uhapšen zbog teške krađe i obijanja pošte u okolini Babušnice Na “Gradini” zaplenjeno 53 kilograma marihuane PU Pirot: Hapšenje zbog neovlašćene proizvodnje i stavljanje u promet opojnih droga\nhapšenjeLaptopMobilni telefoniMUPPirotPolicijska upravaSrbijaTeška krađa\nU Bosilegradu 3 zaražena, u Pčinjskom okrugu 18


Severu nije potreban Vučićev marketing\nFoto: Đorđe Savić\nOd najavljene dvodnevne posete predsednika Srbije Aleksandra Vučića ne očekuju previše.\nNadaju se da će ta poseta obezbediti povratak nadležnosti izabranim institucijama na Kosovu i raskid sa neformalnim grupama koje predstavljaju faktičku moć na Severu KiM. Srbi sa KiM očekuju i da ta Vučićeva poseta neće biti još jedna u nisu marketinških i samoreklamerskih kampanja namenjenih Beogradu, pred gradske izbore, jer kako kažu Srbima na KiM nije potreban marketing, već konkretna rešenja koja će značiti za njih slobodu i poštovanje njihovih prava.\n„Očekujem da će tokom dvodnevne posete Kosovu i Metohiji predsednik Srbije objasniti da li će izolovati ljude koje predvodi Milan Radojčić i koji predstavljaju suštinsku vlast na KiM. Time bi napravio dvostruku korist – nama napravio slobodu za narod, a s druge strane, bi se skinula moguća optužnica da srpska država, podržavajući takve kriminogene elemente stoji iza nečega što se dešava na Kosovu i Metohiji, a to je strahovito nasilje. Od Vučićeve posete na Kosovu očekujem dve stvari, da poseta neće poslužiti za bilo kakvu promociju u smislu angažovanja autobusa sa ljudima iz Kuršumlije, Leskovca, Raške, kako bi se pokazalo da narod u njega ima poverenja. Nama u ovom trenutku nije potrebno da se sve zamagli nekom masom koja juri za Vučićem, čestita mu i skandira da u njega ima poverenja“, kaže za Danas Rada Trajković, bivša poslanica u skupštini Kosova. Ona dodaje da je Srbima sa Kosova potreban ozbiljan razgovor i ozbiljan dogovor o institucionalnom predstavljanju Srba na Kosovu, a ne bilo kakvi parasistemi.\nNa pitanje da li ipak očekuje da će biti postignut ozbiljan dogovor, Trajkovićeva kaže da sve zavisi od toga koliko se Vučić bude plašio međunarodne zajednice. Trajkovićeva ističe i da od Vučića tokom dvodnevne posete očekuje da neće bojkotovati Vladiku Teodosija i raško-prizrensku eparhiju, jer bi to bila velika pogreška.\nPoput Trajkovićeve i Slaviša Ristić, poslanik u Skupštini Srbije sa KiM, veruje da će Vučićeva poseta biti još jedan marketinški prilog kampanji za beogradske izbore. Tome u prilog, kako navodi naš sagovornik ide i podatak da su svim zaposlenima u lokalnoj samoupravi i školama u srpskim sredinama na Kosovu petak dat kao slobodni dan, dok je subota proglašena radnom.\n„Taj radni dan zapravo znači njihovu obavezu da organizovano prisustvuju dočeku Vučića i znači organizovanu pratnju tokom Vučićeve posete Kosovu, kako bi režimski mediji iz Beograda mogli da objave kako je ogroman broj Srba sa Kosova dočekao predsednika Srbije i kako u njega ima neograničeno poverenje. Nažalost svaki Vučićev potez je kampanja i žalosno je da se ovakva situacija, nakon ubistva Olivera Ivanovića. Nama ne trebaju izjave, ni posete, nama trebaju rezultati. Očekujemo i da nakon ove posete saznamo ko je zapravo vlast na Kosovu, da li su to zvanično izabrani organi i zvanične institucije, koje danas faktički nemaju vlast, već neke neformalne grupe. Očekujemo da Vučić kao predsednika Srbije sve učini da se vlast vrati u legalne tokove“, kaže Ristić.\nZa Marka Jakšića, bivšeg poslanika DSS u Skupštini Srbije sa Kosova, Vučićeva poseta Kosovu je nešto već viđeno.\n„Nagledali smo se mi tih njegovih poseta. Ni nakon ove neće biti novih radnih mesta, neće biti bolja bezbednost u odnosu na ranija vremena, ni izvesnija budućnost, obzirom da se priprema promena Ustava Srbije odakle treba da se izbaci preambula da je Kosovo deo Srbije i da se potpiše sveobuhvatni sporazum. Cela priča će ponovo ličiti na kampanju pred beogradske izbore, dok će Srbi na Kosovu u strahu šaputati šta im se događa. Ja na sreću neću biti deo Vučićeve kampanje“, kaže Jakšić.\nPrvo obilazak manastira Banjska\nPredsednik Srbije Aleksandar Vučić boraviće danas na Kosovu, a planirano je da posetu počne obilaskom manastira Banjska, saopštila je pres služba predsednika. Navodi se da je pre podne planiran i sastanak sa srpskim zvaničnicima na Tehničkom fakultetu u Severnoj Mitrovici. Vučić će popodne razgovarati sa građanima u Domu kulture u Lapljem Selu. Mediji su ranije preneli da će Vučić na Kosovu boraviti i u nedelju, kao i da će u Severnoj Mitrovici položiti venac ispred prostorija Građanske inicijative SDP, gde je u utorak ubijen lider GI SDP Oliver Ivanović. Ministar unutrašnjih poslova Nebojša Stefanović izjavio je za TV Pink da je situacija posle ubistva Ivanovića veoma složena i ocenio da je poseta predsednika Vučića Kosovu teška, rizična i veliki bezbednosni izazov.\nSlične Teme:Aleksandar Vučić, Kosovo


Stranka penzionera/umirovljenika BiH je, prema njihovim navodima, zvanično podržala najavljeni protest, napomenuvši da je rukovodstvo Saveza udruženja penzionera FBiH bilo neprincipijelno i nedosljedno u realizaciji te odluke.\n"Riječ o protestu kao legitimnom vidu pritiska na vlast za rješavanje položaja penzionera, a naročito onih sa minimalnom penzijom", istaknuto je u saopćenju Stranke penzionera BiH.\nNaveli su da reaguju zato što su i raniji kompromisi sa Vladom FBiH vezanih za odgađanje protesta potvrdili samo kupovanje vremena, a nikada ništa suštinski nisu riješili.\n"Cijenimo da je i sa zadnjim dogovorom rukovodstva Udruženja penzionera sa Vladom bio primijenjen isti scenarij, tim prije što dogovor i sporazum nije sa Vladom već sa resornim ministrom Drljačom, što nije nikakva garancija implementacije sporazuma, koji je dobrim dijelom, čak i da se realizuje, diskriminirajući", stoji u saopćenju.\nStranka penzionera BiH ističe da su penzioneri opet izmanipulisani, te poručuju da je rješenje njihovih problema isključivo unutar zakonodavne vlasti FBiH i BiH, ali da tamo, nažalost, nema predstavnika penzionera.\n"Ova nepovoljna situacija po penzionere je dobrim dijelom prouzrokovana od Saveza udruženja penzionera koje, nerijetko, pruža podršku baš onim političkim strankama i partijama koje su održivost penzionog sistema i dovele u pitanje", stoji u saopćenju.\nPoručili su svim penzionerima da nikakvi formalni sporazumi, jeftina politikantstva, obećanja i jednokratne hedije, neće i ne mogu dugoročno riješiti krupan problem penzionog sistema i penzionera.\n"Status i bolji položaj penzioneri će imati tek onda kada budu imali svoje ruke, preko svojih izabranih predstavnika u Parlamentu FBiH i kantonalnim skupštinama", zaključeno je u saopćenju.\nObjavio: Pet, 06/10/2017 - 12:05\nDonesena odluka o povećanju penzija od 2,5 posto\nTRAGEDIJA: Autobus pun penzionera sletio s puta, dvije osobe poginule\nNa proteste izlazi 15.000 penzionera\nEvo kada počinje isplata penzija za juni\nViše od 60 posto penzionera u FBiH prima do 337 KM, a 20.000 manje od 50 KM mjesečno


Krivična prijava zbog gašenja Vajbera! - Smedia\nKrivična prijava zbog gašenja Vajbera!\n16.10.2016 | 20:54\nAgencija za elektronske komunikacije i poštansku delatnost (EKIP) naložila je svim telekomunikacionim operatorima da isključe mogućnost korišćenja aplikacija Viber, WhatsApp i drugih sličnih servisa, koji su tokom dana upotrebljene za "neželjenu komunikaciju sa korisnicima".\nIz opozicione crnogorske Socijaldemokratske partije je najavljeno podnošenje krivične prijave protiv izvršnog direktora EKIP-a Zorana Sekulića zbog ukidanja prava građanima na komunikaciju u toku izbornog dana.\n"Ukidanje Vibera i WhatsApp-a predstavlja direktan udar na Ustavom zagarantovanu slobodu komunikacije građana. Ova sredstva komunikacije su upravo ona koja su korišćena za distribuciju dokaza o izbornim zloupotrebama koje su zabeležene danas tokom dana", saopštio je kandidat za poslanika SDP-a, Mirko Stanić.


Foča – Stranica 4 – Visegradlive.com\nHome / Susjedne opštine / Foča (page 4)\n8. Marta 2019.\tAktuelnosti RS - BIH, Aktuelnosti Višegrad, Foča\nOd 63 lokalne zajednice u Republici Srpskoj prošle godine su u svega 15 građani primali prosječnu neto platu iznad prosjeka u iznosu od 857 KM, dok je čak 48 završilo “ispod crte”, odnosno ispod prosjeka. Prema podacima Republičkog zavoda za statistiku RS, najveću platu u prošloj godini su imali …\nFoča : Spriječimo požare – zaštitimo zdravlje ljudi i njihova materijalna dobra\nPolicijska uprava Foča, apeluje na sve građane da tokom obavljanja proljetnih radova na krčenju zemljišta i prilikom uređenja imanja, da spaljivanje otpadaka vrše samo na površinama koje se mogu kontrolisati kao i na za to predviđenim mjestima, uz maksimalan oprez i dok su vremenske prilike pogodne. Pri spaljivanju korova i drugog zapaljivog …\n18. Februara 2019.\tAktuelnosti RS - BIH, Aktuelnosti Višegrad, Foča\nPodručja u 17 lokalnih zajednica u Republici Srpskoj predstavljaju zone potencijalnih rizika od šumskih požara narednih mjeseci. Pogođena bi, uglavnom, mogla biti Hercegovina, odnosno Trebinje, Ljubinje, Bileća, Nevesinje, Gacko, te Istočni Mostar, zatim Nacionalni park (NP) Sutjeska i šumsko područje oko Foče, kao i NP Kozara, te NP Drina. …\nPredsjednik Vlade Republike Srpske Radovan Višković rekao je da se ide u projekciju izgradnje nove trase puta od Tjentišta kanjonom rijeke Sutjeske do rijeke Drine, gdje će biti izgrađen most koji se na drugoj strani obale povezuje sa putem Foča-Šćepan Polje. Tokom skupštinske rasprave o Nacrtu zakona o izmjenama …\n12. Februara 2019.\tAktuelnosti RS - BIH, Foča, Srbija, Užice


Treća uzastopna pobeda za „Željušu“ -\nHomesportTreća uzastopna pobeda za „Željušu“\nOctober 15, 2016 Toni Aleksov sport 0\nFudbalski klub „Željuša“ nastavio je niz dobrih igara u Opštinskoj ligi Pirot i zabeležio je danas ubedljivu pobedu od 3:0 na gostovanju u Malom Suvodolu ekipi „Mladost“. Dvostruki strelac za „Željušu“ bio je Nemanja Kocev, a jedan gol postigao je Vladimir Gogov.\nPosle 6 odigranih susreta u 7 kola „Željuša“ ima 13 bodova i zaostaje 6 bodova iza lidera lige, ekipe „Senjak“ iz Pirota, sa utakmicom manje.\nU narednom kolu „Željuša“ je slobodna.\n„Željuša“ napunila mrežu „Nišavca“ na startu prvenstva „Željuša“ pobedila „Slogu“ za treće mesto na tabeli „Željuša“ pobedom završila jesen na domaćem terenu Fudbal – “Opštinska liga Pirot”: Josifov i Dimitrov doneli trijumf „Željuši“ u Velikom Suvodolu\nJuly 3, 2017 Petar Videnov 0\nSinoć oko 22:00 sata nevreme praćeno jakom kišom, vetrom i gradom zahvatilo je Pirot i okolinu, trajalo je desetak minuta, a padao je grad veličine oraha, prenosi RTS. Gradonačelnik Pirota Vladan Vasić rekao je da […]


NovaEnergija.net » Sigurni na ski stazi uz AMS Osiguranje Sigurni na ski stazi uz AMS Osiguranje – NovaEnergija.net\nwritten by Jelena Jovičić December 11, 2017\nOdbrojavate dane do polaska na zimovanje u inostranstvo, gde ćete na ski stazi bar na kratko zaboraviti na sve probleme? Bez obzira koliko ste vešti u ovoj rekreaciji, rizik od povreda na skijanju je velik i zato je dobro misliti na vreme. Osigurajte se od brojnih nezgoda, zaštitite se od neželjenih finansijskih gubitaka i uživajte na odmoru bez opterećenja.\nU AMS Osiguranju možete zaključiti polisu Putnog zdravstvenog osiguranja i tako se obezbediti da izuzetno skupe troškove lečenja u inostranstvu, umesto vas, platimo mi. Bilo da vam zatreba hitna medicinksa intervencija, lekovi i medicinska pomagala, kao i mnoge druge zdravstvene usluge, u skladu sa uslovima osiguranja, potrebno je samo da prijavite osigurani slučaj pozivom na broj telefona koji dobijate uz polisu. Tako, umesto da samo lekarski pregled platite preko 50 evra, vi ćete, ukoliko je ugovoreno, celokupno lečenje pokriti za svega 1.260 dinara, koliko košta individualna polisa za 7 dana skijanja na teritoriji Evrope. Ovo se posebno isplati svima onima koji na zimovanje idu porodično, jer premija u ovakvom slučaju iznosi samo 2.772 dinara za isti vremenski period.\nDa biste u potpunosti mogli da se prepustite odmoru, ne dozvolite da na ski stazi vodite brigu o svom domu i razmišljate da li se nešto dogodilo dok ste vi na putu. U AMS Osiguranju možete osigurati svoj stan ili kuću od brojnih rizika poput požara, izliva vode iz instalacija, razbojništva, vremenskih neprilika ili provalnih krađa, ukoliko je ugovoreno, u skladu sa uslovima osiguranja. A ukoliko uz zaključenu polisu osiguranja domaćinstva odaberete da pored građevinskog objekta osigurate i stvari u vašem domu, AMS Osiguranje daće vam dodatnih 10 odsto popusta na celokupan iznos premije osiguranja.\nOslobodite se nepotrebnog stresa i pomoću mnogobrojnih usluga AMS Osiguranja bezbrižno i opušteno uživajte u skijanju i zimskim čarolijama. Potrebno je samo da nas kontaktirate na broj telefona 0800-009-009 ili jednostavno dođete lično u Ruzveltovu 16 u Beogradu ili na neko od preko 250 prodajnih mesta širom Srbije i brigu prepustite stručnom i profesionalnom timu.\nZa više informacija posetite sajt www.ams.co.rs.\nAMS Osiguranje vam želi ugodan i srećan put.\nSigurni na ski stazi uz AMS Osiguranje was last modified: December 11th, 2017 by Jelena Jovičić\nEvo šta treba da radite ako vaš telefon prestaje da radi na hladnoći!\nKonferencija Future is NOW: Koji su to...\nGetStocks trgujte z delnicami brez posrednika\nLETO 2020: Danica Banjević – Moramo se...


Veći računi za struju zbog "zbira faktora" | Mondo Portal\nVeci racuni za struju zbog zbira faktora\nVeći računi za struju zbog "zbira faktora" 0 Podeli Podeli na facebook Podeli na twitter Podeli na viber Pošalji na mail\n06.03.2014. / 14:02\nVeći računi za struju zbog "zbira faktora"\nIzvor Beta 06.03.2014. / 14:02\nUvećani decembarski računi za struju posledica su veće potrošnje, ali i nepoštovanja procedura i ljudske greške.\nZato će kontrola biti nastavljena, pokazali su danas rezultati analize Radne grupe Ministarstva energetike.\nČlan Radne grupe i pomoćnik ministra energetike Srbije Dejan Trifunović rekao je da su na decembarske račune za struju, prema podacima koje je dobila Radna grupa, primljene 40.802 reklamacije od kojih su 16.084 bile opravdane.\nTrifunović je rekao da je to za oko dva i po puta veći broj reklamacije nego sto je uobičjeno, ali da se nakon pojačanih kontrola i aktivnosti poslovodstva i zaposlenih u elektrodistribucijama broj reklamacija na januarske račune za struju vratio na prosek.\nOn je rekao da je postojao problem sa očitavanjem brojila i dužeg perioda očitavanja koji je doveo do uvećanja računa, a da je na primer u niškoj elektrodistribuciji bila isključena logička kontrola koje je dovela do milionskih računa za struju.\nTrifunović je rekao da je Radna grupa predložila niz mera koje će biti preduzete kako se ne bi ponovio problem sa računima za struju, među kojima je i bolja kontrola očitavanja brojila.\n"Preporučeno je da Elektroprivreda Srbije (EPS), EPS Snabdevanje i pet elektrodistribucija uspostave jasne mehanizme primene procedura i da se uspostavi sistem lične odgovornosti do 1. aprila", rekao je on.\nTrifunović je rekao i da bi EPS do 1. septembra trebalo da obezbedi da postojeća brojila za struju funkcionišu u skladu sa propisima.\nPrema podacima Direkcije za mere i dragocene metale, za više od 50 odsto od oko 3,5 miliona brojila za struju istekao je rok overe, odnosno nisu baždarena duže od 12 godina.\nPredsednik Nacionalne organizacije potrošača Srbije i član Radne grupe Goran Papović rekao je da su uvecahni računi posledica zbira grešaka i okolnosti i istakao da će se insistirati na nastavku kontrole.\n"Insistiraćemo na tranparentnosti. Rad javnih preduzeća mora da bude javan", rekao je on.\nPapović je rekao da ne veruje da će potrošači biti zadovoljni izveštajem Radne grupe ali da bi trebalo da budu zadovoljni time što će biti redovne kontrole i što će biti nastavljen nadzor.\nPomoćnik ministra energetike zadužen za sektor nafte i gasa Petar Stanojević rekao je da je na decembarske račune za gas upućeno 920 reklamacija, odnosno da se žalilo 0,4 odsto od oko 242.000 potrošača.\nOn je rekao da je 15 od 33 distributera imalo duži period očitavanja potrošnje gasa, kao i da su oni koji su izdali račune u januaru na decembarsku potrošnju obračunali porez na dodatu vrednost od 10 odsto.\n"Kvalitet gasa bio je u predviđenim granicama, osim u četiri mesta - Bačkoj Topoli, Vršcu, Kanjiži i Zrenjaninu, zbog umešavanje domaćeg gasa, ali je potrošnja bila ispravno obračunata", rekao je Stanojević.\nKako je naveo Stanojević, Naftna industrija Srbije obećala je da će se do kraja godine i kvalitet domaćeg gasa u potpunosti uskladiti za propisanim vrednostima.\neps računi kontrola


Turska blokira saradnju NATO-a i Austrije, posledice po Kfor? - Sputnjik Srbija\n21:40 12 Maj 2021\n13:14 15.03.2017 (osveženo 13:21 15.03.2017) Preuzmite kraći link\nSpor nekoliko evropskih zemalja sa Turskom odražava se sada i na NATO i njegove partnere ne-članice, jer je Ankara blokirala sve programe partnerstva Severnoatlantske vojne alijanse, u kojima učestvuje i Austrija, što bi moglo nepovoljno da se odrazi na misije na Kosovu, Mediteranu i u Avganistanu, piše „Velt“.\nZbog blokade Ankare pogođeni su pre svega programi Partnerstva za mir, u kojima učestvuje 41 država, među kojima je i Austrija, koja ima najveći kontingent vojnika u sastavu Kfora od zemalja koje nisu članice NATO-a.\n„Turska blokada programa Partnerstva za mir je ozbiljan problem“, citira „Velt“ neimenovane izvore iz visokih krugova pri NATO-u.\nViše zemalja-partnera, kao što su Švedska ili Finska, u dopisima generalnom sekretaru NATO-a Jensu Stoltenbergu upozorili su na ozbiljne posledice blokade od strane Ankare.\n„Dugoročno erozija naše interoperabilnosti može biti prepreka našoj sposobnosti da učestvujemo u važnim vežbama NATO-a i podržimo NATO operacije“, navodi se u pismu ambasadora Finske pri NATO-u Pirite Asunmaa.\nTo bi, kako ističe, bila velika šteta za obe strane, kako Finsku, tako i NATO. Finska nije član NATO-a.\nPrva posledica turske blokade je nemogućnost novog programa obuke na vojnoj akademiji NATO-a u Rimu.\nAnkara reaguje blokadom zbog zahteva Austrije za prekidom pristupnih pregovora Turske sa EU i kritike Beča na račun turskog predsednika Redžepa Tajipa Erdogana.\nTurske vlasti su ranije najavile blokadu Austrije na međunarodnom nivou, te se očekivalo da će blokirati rad OEBS-a, kojim u ovoj godini predsedava Austrija.\nKfor, Austrija, Turska


"Sputnjik V" korak bliži "Torlaku"\nUveren sam da će Srbija učiniti sve što je neophodno kako bi u Institutu “Torlak” počela proizvodnja ruske vakcine “Sputnjik V” i njena distribucija u našoj zemlji, regionu, pa i Evropi, rekao je ministar za inovacije i tehnološki razvoj Nenad Popović posle sastanka delegacija dve zemlje tim povodom.\n“Eksperti u petak počinju razgovore u Institutu Torlak. U prvoj fazi bi se radilo punjenje vakcine, pakovanje i distribuiranje, a za pun ciklus proizvodnje, u drugoj fazi, bi bilo potrebno oko devet meseci. Predsednik Vučić je rekao da bi Srbija kupila potpuno novu opremu kako bi bili ispunjeni svi standardi. Srbija bi bila prva u Evropi koja bi proizvodila vakcinu”, rekao je ministar.\nBorba za vakcinu je kao borba za zlato, rekao je on i dodao da je sedam evropskih zemalja izrazilo interesovanje da u Srbiji hitno počne proizvodnja. “Korak smo ispred drugih i verujem da ćemo uspeti da uradimo sve što je neophodno”, zaključio je on.\nPrema njegovim rečima, sedam evropskih zemalja iskazalo interesovanje da u Srbiji počne proizvodnja ruske vakcine.\nRuski “Sputnjik V” je toliko popularan u Srbiji, rekao je on, zbog podataka o efikasnosti, ali i osećaja prijateljstva i poverenja između dve zemlje.\nNaša otvorenost, spremnost Rusije i institucija da pružimo tehnologije i pomoć, jasan je pokazatelj da Rusija ne gleda na vakcinu kao na sredstvo za globalno nadmetanje, nego da imamo prijatelje s kojima možemo da ostvarimo cilj, da se izborimo sa virusom, istakao je Bocan-Harčenko.\n“Verujemo da će i proces (registracije vakcine) u EU ići svojim tokom, bez politizacije”, rekao je ambasador.\nDirektorka “Torlaka” Vera Stoiljković je rekla da Institut ima tehnologije i znanja neophodna da, uz transfer ruske tehnologije, počne proizvodnja “Sputnjika V”.\n“Torlak ima tehnologije i znanja neophodna da, uz transfer ruske tehnologije, počne proizvodnja Sputnjika. Torlak ima stručnjake koji mogu da odgovore na ovaj zadatak”, rekla je ona.\nImate li i vi svoje omiljene leviske? Sada mogu biti kao nove!


Proces traženja nestalih vratiti u nadležnost Srpske | Palelive.com\nPočetna Regija Istočno Sarajevo Proces traženja nestalih vratiti u nadležnost Srpske\nProces traženja nestalih vratiti u nadležnost Srpske\nISTOČNO SARAJEVO – Organizacija porodica zarobljenih i poginulih boraca i nestalih civila Sarajevsko-romanijske regije, ogorčena opstrukcijom traženja nestalih u BiH, uputiće zahtjev Narodnoj skupštini i Vladi Republike Srpske da proces traženja nestalih bude vraćen na entitetski nivo.\n“Pozivamo i međunarodnu komisiju za nestala lica za BiH i Savjet ministara, odnosno Ministarstvo za ljudska prava i izbjeglice BiH, koji su suosnivači Instituta za nestala lica BiH, da prihvate činjenicu da je formiranjem Instituta zaustavljen proces traženja nestalih Srba, kao i identifikacija posmrtnih ostataka ekshumiranih tijela”, izjavio je danas Srni predsjednik regionalne koordinacije ove organizacije Mirko Vranić.\nOn je podvukao da je osnivanje Instituta “propali projekat” i da zbog toga odgovorna lica u ovoj instituciji konačno treba da javno odgovore porodicama nestalih Srba zašto je zaustavljen proces traženja njihovih najmilijih.\n“Povodom 10. decembra – Međunarodnog dana ljudskih prava, naša regionalna koordinacija sa žaljenjem konstatuje da je proces traženja nestalih Srba u BiH zaustavljen formiranjem Instituta, jer su za pet godina njegovog postojanja identifikovana samo 132 lica srpske nacionalnosti, što je glavni uzrok našeg nezadovoljstva”, pojašnjava Vranić.\nPrema njegovim riječima, dok su radile Komisija za traženje nestalih lica i Operativni tim za traženje nestalih Republike Srpske identifikovano je više od 300 lica srpske nacionalnosti godišnje. S tim u vezi, on je doveo u pitanje opravdanost postojanja Instituta za nestala lica u BiH.\n“U Republici Srpskoj još tražimo 1.680 lica srpske nacionalnosti, od čega na području Sarajevsko-romanijske regije tragamo za tijelima 390 Srba”, naveo je Vranić.\nOn je dodao da se u spomen-kosturnicama Republike Srpske još nalaze 642 neidentifikovana tijela, kao i da se samo u Spomen-kosturnici u Istočnom Sarajevu nalazi 275 posmrtnih ostataka.\n“Na području federalnog Sarajeva još tražimo 268 lica srpske nacionalnosti, u Goraždu 92, Trnovu i Rogatici po deset, Sokocu šest, Višegradu tri i na Palama jedno lice”, rekao je Vranić.\nOn podsjeća da je u BiH nestalo 5.200 Srba, od čega u istočnom dijelu Srpske 2.483 lica ili oko 48 odsto od upupnog broja nestalih lica srpske nacionalnosti.\nPrethodni članakPriča o BH koridama\nNaredni članakMilica Vučković iz Niša dobitnik “Radoslavnice”


Jeftini letovi iz Somalije za Francusku - Avionske karte Somalija Francuska - eSky.ba\nLetovi iz Somalije za Francusku\nPretražite letove iz Somalije za Francusku\nProvjerite najbolje ponude letova iz Somalije za Francusku\n✔ Postoje li posebne ponude za letove iz Somalije za Francusku na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Francusku?\n✔ Ako rezerviram let iz Somalije za Francusku, mogu li rezervirati ujedno i smještaj?\n✔ Koje avio-kompanije nude letove iz Somalije za Francusku?\nBudite sigurni, da na eSky.ba ponuda letova iz Somalije za Francusku uključuje ne samo niskotarifne avio-kompanije, već i one koje su specijalizirane za visoki standard.


Dan online - Vijest dana: Akter „Snimka” prodaje pasoše - 2019-06-17\nVijest dana ODLUKA VLADE DA KAO PREDSTAVNIKA ZA EKONOMSKO DRŽAVLJANSTVO IMENUJE DEJANA MEDOJEVIĆA BACA DODATNU SUMNJU NA TAJ PROJEKAT\nDejan Medojević Akter „Snimka” prodaje pasoše Firma sa kojom je Medojević potpisao ugovor provjeravaće podnosioce molbi za učešće u proceduri sticanja pasoša. Vlada je Medojevića kao ovlašćeno lice odredila, jer je predstavljen kao sekretar Sekretarijata za razvojne projekte\nVlada Crne Gore odredila je Dejana Medojevića, funkcionera DPS-a i aktera afere „Snimak”, da sa stranom kompanijom zaključuje ugovor u vezi kontrole procesa prodaje crnogorskih pasoša. U pitanju je projekat ekonomskog državljanstva, koji je Vlada pokrenula prošle godine.\nPrema podacima sa sajta Vlade, nakon njene poslednje sjednice, Medojević je zaključio ugovor sa londonskom firmom SRM intelidžens and risk konsalting. Ta firma je, kako se navodi, odabrana da bude agent za ocjenu međunarodne podobnosti radi realizacije posebnog programa ulaganja od posebnog značaja za privredni i ekonomski interes Crne Gore.\nFirma sa kojom je Medojević potpisao ugovor provjeravaće podnosioce molbi za učešće u proceduri sticanja pasoša Crne Gore. Vlada je Medojevića kao ovlašćeno lice odredila jer je predstavljen kao sekretar Sekretarijata za razvojne projekte.\nIako je Evropska komisija kritikovala projekat, a opozicija ukazala da je to plan da se pasoši prodaju međunarodnim mafijašima i kriminalcima kako bi imali siguran pristup Šengen zoni, Vlada nastavlja da sprovodi program.\nMedojević u ovoj kombinaciji samo još više baca sjenku sumnje na cijeli postupak. Prema snimcima sa tajne sjednice DPS-a uoči izbora 2012. godine, koje je „Dan” objavio, Medojević je govorio da je mojkovačka opština u prethodnom periodu imala dosta elementarnih nepogoda i da ukoliko postoji mogućnost za isplatom šteta članstvu DPS-a to bi dobro pomoglo stranci na terenu.\nTužilaštvo je pokrenulo postupak, Medojević je negirao da je mislio na izborne zloupotrebe, jedini iskaz dao je skupštinskom anketnom odboru i, kako je tužilaštvo odbacilo slučaj, nikada nije procesuiran.\nSvojevremeno je objelodanjeno da je Osnovno državno tužilaštvo u Bijelom Polju pokrenulo postupak povodom sumnje da je nekadašnji predsjednik Opštine Mojkovac i nosilac izborne liste DPS-a Dejan Medojević na nezakonit način dodijelio opštinska sredstva direktorici Turističke ogranizacije (TO) Magdaleni Mrdović za renoviranje stana u Sutomoru, ali se nikada nije saznalo kakav je bio epilog tog postupka. Medojević je negirao i te optužbe.\nVlada Crne Gore usvojila je prošle godine Odluku o kriterijumima, načinu i postupku izbora osoba koje mogu steći crnogorsko državljanstvo prijemom zbog realizacije posebnog programa ulaganja od posebnog značaja za privredni i ekonomski interes.\nProgram je osmišljen da traje određeno vrijeme, ograničen je na dodjelu državljanstva Crne Gore po najviše 2.000 zahtjeva. Novac dobijen na ovaj način biće usmjeren, kako su rekli u Vladi, isključivo u razvoj, a u postupku je obezbjeđena najveća moguća transparentnost.\nDokumenta do 400.000 eura\nPrema proceduri za kupovinu pasoša, aplikanti moraju zadovoljiti kriterijume polaganja na račun države Crne Gore 450.000 eura u Primorskom regionu i Podgorici, odnosno 250.000 eura u sjevernom regionu i centralnom regionu, osim Podgorice, kao i 100.000 eura namijenjenih manje razvijenim područjima. Pored toga, aplikant mora da položi 15.000 eura za aplikaciju za sebe, po 10.000 eura za najviše četiri člana porodice, i po 50.000 eura za svakog narednog člana porodice.


By Newsroom / Објављено на: February 23, 2021\nU ponedeljak je američki državni sekretar Antoni Blinken virtuelno prisustvovao Savetu za spoljne poslove EU (FAC) i tako ostvario prve kontakte sa kolegama iz EU.\nAmeričkog diplomatu pozvao je visoki predstavnik EU za spoljnu politiku i bezbednost Josep Borrell.\nOd posebne važnosti je činjenica da je Blinken učestvovao u FAC-u gde se razgovaralo o evro-ruskim odnosima, pitanju koje je visoko na dnevnom redu administracije novog predsednika SAD, Bajdena.\nPrema izjavi Stejt departmenta, Blinken je naglasio posvećenost Sjedinjenih Država popravljanju, revitalizaciji i povećanju nivoa ambicija u odnosima SAD i EU. Naglasio je važnost bliske saradnje sa EU i državama članicama na rešavanju globalnih izazova zasnovanih na zajedničkim vrednostima kao što su demokratija, ljudska prava i pluralizam. Tokom FAC-a, Blinken, visoki predstavnik Borrell i ministri spoljnih poslova EU razgovarali su o zajedničkom odgovoru na goruća globalna pitanja poput pandemije COVID-19, Irana, Kine i klimatskih promena, pri čemu je američki državni sekretar pozdravio odluku EU o uvođenju sankcija o Rusiji pod režimom sankcija za ljudska prava, kao odgovor na akcije preduzete protiv Alekseja Navaljnog i njegovih pristalica.\nS druge strane, u vezi sa telekonferencijom sa američkim državnim sekretarom, FAC je saopštio da je Savet razmenio mišljenja o suštinskoj agendi saradnje EU i SAD o ključnim globalnim, spoljnim i bezbednosnim pitanjima.\nPrema zvaničnom saopštenju, u diskusiji je istaknuta namera strana ne samo da prodube partnerstvo EU i SAD, već i da formiraju zajedničko globalno rukovodstvo za borbu protiv pandemije i rešavanje pitanja oporavka, ublažavanje klimatskih promena i osiguranje promocija demokratskih vrednosti. Diskusija se dotakla međunarodnih prilika i izazova poput odnosa sa Kinom i Rusijom, Iranom i bezbednosti i odbrani.\nPrema ekskluzivnim informacijama IBNA, razgovarano je i o odnosima Turske sa EU i SAD.\nAmerički državni sekretar naglasio je da je Turska važan partner koji mora ostati na Zapadu i “ne biti vezana za moskovsku kočiju”. Iako Turska izaziva višestruku krizu u svojoj spoljnoj politici i u njoj se pokreću mnoga pitanja ljudskih prava i demokratije, Blinken je primetio da bi trebalo da postoje otvoreni kanali komunikacije i zajedničke diskusije, izražavajući spremnost za podsticaje i jačanje odnosa, pod uslovom da se, naravno, prvo pokjažu konkretni rezultati.\nBilo je sličnih izveštaja od drugih ministara spoljnih poslova EU, koji su kritikovali ponašanje Turske.\nAntoni Blinken izrazio je zadovoljstvo pripremnim razgovorima između Grčke i Turske i potrebom da Turska smanji napetost na istočnom Mediteranu. Američki državni sekretar osvrnuo se na regionalnu saradnju koju podržavaju SAD u istočnom Mediteranu, sa posebnim osvrtom na saradnju između SAD-a, Izraela, Kipra i Grčke “3 + 1”. / ibna\nHrvatska: Narodna banka upozorava na tri rizika\nLogar: EU treba jedinstvo u vezi sa sankcijama Rusiji\nTurska: Ukrajinski ministar za infrastrukturu pozvao turske kompanije da učestvuju u novim projektima\nSeverna Makedonija izdala međunarodnu poternicu za Sašom Mijalkovim\nRumunija: Nastavljen štrajk rudara


MKF EKI podržava razvoj poduzetništva, unapređenje standarda života, te razvoj i održivost lokalnih zajednica učešćem u socijalno odgovornim i humanitarnim aktivnostima sa posebnim fokusom na bolji život djece.\nMKF EKI je mikrokreditna fondacija posvećena finansijskoj inkluziji pojedinaca, mikro i malih poduzetnika koji nemaju adekvatan pristup finansijskim uslugama na teritoriji Bosne i Hercegovine. Spektar finansijskih i nefinansijskih usluga u kombinaciji sa edukacijom i savjetovanjem, omogućavaju unapređenje životnog standarda, te održivi rast i razvoj poduzetništva. Njegujemo decenijsko iskustvo u radu sa klijentima, fizičkim i pravnim licima koja imaju potrebu za kreditnim sredstvima i kojima uz odgovoran pristup želimo pružiti brzu, jednostavnu i transparentnu uslugu.\nPojedincima omogućavamo pokrivanje sezonskih ili vanrednih troškova, a nezaposlene, mlade i one sa neredovnim finansijskim prihodima nastojimo podstaći na samozapošljavanje i registraciju poslovnih aktivnosti kroz savjetovanje pri registraciji i tokom poslovanja, kao i pospješivanje plasmana kroz aktivnosti EKI – Poslovnog kluba. Posvećeni smo klijentima sa niskim ili umjerenim prihodima kao i mikro i malim poduzetnicima sa naglaskom na djelovanje u ruralnim područjima i podršku malim poljoprivrednim proizvođačima kojima pružamo mogućnost investiranja u stalna i obrtna sredstva sa ciljem da uspostave poljoprivredna gazdinstva koja će im omogućiti dostojanstven život od vlastitog rada.


Izvor: B92, 05.Avg.2021, 10:35\nRim -- Sever Italije pogodile su obilne kiše i snažan vetar, a nabujale reke prouzrokovale su odrone i poplave, javila je agencija Ansa.\nHitno je evakuisano 120 osoba koje su bile u letnjem kampu blizu veštačke brane Panjona, u okolini grada Leko (Lečo), zbog pretnje da od izlivanja vode iz akomulacionog jezera, čiji je nivo dostigao maksimum.\nI u Milanu, administrativnom centru pokrajine Lombardija, >> Pročitaj celu vest na sajtu B92 << civilna zaštita i vatrogasci su celu noć intervenisali na pozive građana.\nMale reke i potoci su nabujali, za sada su potopljeni neki objekti u industrijskoj zoni grada.\nNa severu u Bolcanu odron zemlje blokirao je saobraćaj na regionalnom putu, a zbog nevremena obustavljen je železnički saobraćaj iz Brenera.\nVlasti upozoravaju građane da budu oprezni i da prate situacije i savete civlne zaštite.\nSever Italije pogodile su obilne kiše i snažan vetar, a nabujale reke prouzrokovale su odrone i poplave, javila je agencija Ansa...Hitno je evakuisano 120 osoba koje su bile u letnjem kampu blizu veštačke brane Panjona, u okolini grada Leko (Lečo), zbog pretnje da od izlivanja vode iz akomulacionog...


Usvojeni SSP i energetski sporazum sa Rusijom\nNaslov: Usvojeni SSP i energetski sporazum sa Rusijom Uto Sep 09, 2008 2:20 pm\nPoslanici Narodne skupštine većinom glasova usvojili Zakon o potvrđivanju Sporazuma o stabilizaciji i pridruživanju sa Evropskom unijom i Zakon o potvrđivanju prelaznog sporazuma sa Rusijom. Usvojeno i 11 zakona o realizaciju projekata vrednih 286 miliona evra.\nZa prvu tačku dnevnog reda, predlog Zakona o potvrđivanju sporazuma sa Evropskom unijom o stabilizaciji i pridruživanju glasalo je 140 od ukupno 168 poslanika, uzdržanih nije bilo.\nPoslanici SRS-a i poslaničkog kluba "Napred Srbijo" Tomislava Nikolića nisu učestvovali u izjašnjavanju o ovim sporazumima.\nSkupština Srbije usvojila je danas i Zakon o potvrđivanju Sporazuma između vlada Srbije i Ruske Federacije o saradnji u oblasti naftne i gasne privrede.\nZa potvrđivanje energetskog sporazuma glasalo je 214 poslanika, protiv su bila 22, a jedan poslanik nije glasao, od ukupno 237 poslanika.\nEnergetski sprorazum sa Rusijom predviđa izgradnju gasovoda kroz Srbiju i prodaju Naftne industije Srbije ruskom "Gaspromu".\nVećinom glasova usvojeno je 11 zakona o potvrđivanju međunarodnih finansijskih sporazuma i ugovora, ukupne vrednosti od 286,5 miliona evra.\nZa ratifikaciju ovih zakona izjasnile su se stranke vladajuće većine i LDP, a u glasanju nisu učestvovali poslanici SRS, DSS i NS.\nVlada je juče povukla iz procedure Predlog rezolucije o kontinuitetu državne politike u odnosu na Kosovo i Metohiju.\nKada je reč o prvoj tački sednice Narodne Skupštine, koja je počela još 16. jula, Sporazumu o stabilizaciji i pridruživanju situacija se prilično promenila od kada je završena skupštinska rasprava na tu temu.\nRadikali su najpre , nakon što je vladajuća većina podržala njihov amandman kojim se garantuje integritet Srbije, pristali da podrže SSP. Stav su promenili pošto je iz Sheveningena stigla drugačija smernica, pa nisu glasati za ratifikaciju Sporazuma.\nPreviranja u vrhu SRS-a nisu ostala bez većih reperkusija, jer je Tomislav Nikolić dao ostavku na funkcije zamenika Srpske radikalne stranke i šefa poslaničke grupe te partije u parlamentu, nakon čega je sa deset kolega osnovao novu poslaničku grupu, koja nosi naziv "Napred Srbijo" i koja, za sada, glasa kao SRS.\nPoslednja tačke sednice, Predloga rezolucije o kontinuitetu državne politike prema Kosovu i Metohiji, skinuta je, na zahtev predlagača (vlade), sa dnevnog reda zbog, kako je ministar za Kosovo i Metohiju Goran Bogdanović naveo, nejedinstava oko tog dokumenta.\nBogdanović je rekao da KiM ne sme da bude plen demagoga i populista, već da ono mora biti pitanje od najvišeg državnog i nacionalnog interesa, pa je upravo to razlog što je vlada povukla Predlog Rezolucije jer želi da se postigne minimum jedinstva i pošalje jasna poruka i kosovskim Srbima i svetu da će Srbija i dalje štititi svoj integritet i da će se boriti za poštovanje međunarodnog prava.


Izgradnja autoputa od Bijeljine do Rače počinje u junu - Do 2026. godine veza sa Beogradom - Ozon Media\nMinistar saobraćaja i veza Republike Srpske Nedeljko Ćorić rekao je da će izgradnja autoputa od Rače do Bijeljini krenuti do početka juna, kada su planirani prvi radovi i uvođenje izvođača.\nĆorić je naveo da je na sastanku predstavnicima gradskih vlasti u Bijeljini dogovoreno da će svi pristupni putevi koji će se koristiti za izgradnju autoputa urediti u skladu s potrebama stanovništa, a da Gradska uprava neće morati da izdvaja sredstva za te lokacije.\nOn kaže da je na sastanku upoznao predstavnike Gradske uprave da će do kraja godine biti sklopljeni ugovori o izgradnji autoputa od Banjaluke do Bijeljine, za deonicu od Johovca do Vukosavlja, od Vukosavlja do Brčko, te od Bijeljine od Rače.\n– Ostala nam je još jedna deonica u Republici Srpksoj, to je Bijeljina-Brčko i taj tender će biti raspisan u ovoj godini. U sledećoj godini ćemo imati i tu izabranog izvođača – naveo je Đorić i dodao da jeplan da do 2026. godine povežu Banjaluku, Bijeljinu i Beograd autoputem.\nauto putbeogradbijeljinasrbijasremska mitrovicasremska raca\nZaposlenim u socijalnim ustanovama jednokratna pomoć od 10.000 dinara